NE DA(VI)MO BEOGRAD: POLICIJSKI PRITISCI NA GRUPE KOJE DOLAZE IZ DRUGIH GRADOVA\nInicijativa Ne da(vi)mo Beograd saopštila je večeras da policija ispituje organizatore i građane i najavljuje da će do protesta imati policijsku pratnju u bar tri grada odakle će grupe građana sutra organizovano da idu na protest.\n“Da ispitivanje nije samo informativno, pokazuje i to što su pojedinci bili kontaktirani i po četiri puta”, naveli su organizatori.\nIz Inicijative su poručili da najoštrije osuđuju zastrašivanje policijom, “koja umesto da odgovora na pozive građana u pomoć ili rešava ozbiljne slučajeve kršenja prava, proverava ko i gde putuje”.\nProtest “Nema straha, nema predaje” biće održan u četvrtak, 29. septembra, ispred Skupštine grada sa početkom u 18 časova.\nPodršku protestu protiv rušenja objekata u beogradskom naselju Savamala dale su i grupe građana iz 10 gradova Srbije među kojima je i Subotica.\nNeformalna grupa građana Subotica, naša varoš organizuje sutra prevoz Subotičana koji svojim prisustvom žele da podrže protest u Beogradu. Polazak je u 14:45 časova na parkingu, iza zgrade Otvorenog Univerziteta.


Sr. Mitrovica, 29. Avgust 2006.\nU mitrovačkom Domu omladine je 25. i 26. avgusta u organizaciji Centra za kulturu „Sirmijumart“ održana je druga Gitarijada „Savstok“. Gitarijadu je otvorio narodni poslanik u Skupštini Republike Srbije Branislav Nedimović.\nUčesnici su se takmičili u dve kategorije, a to su autorska muzika i obrade već poznatih pesama.\nTakmičare je ocenjivao žiri koji su činili Boban Ćirović, Jovan Petrović i Aleksandar Budošan. U kategoriji autorske muzike prvo mesto je osvojila grupa „Azil 5“ iz Novog Sada, a u kategoriji obrada rok sastav „Flešbek“ takođe iz Sremske Mitrovice.\nGitarijada je naišla na odličan prijem kod Mitrovčana, a za mlade muzičare može se reći da su opravdali očekivanja publike prepunog Doma omladine i da ni malo ne zaostaju za već afirmisanim bendovima.\nInače, Gitarijada je bila poslednja manifestacija ovogodišnjeg mitrovačkog leta.\nIzvor: M novine


Dodik: BiH je bremenita svojim problemima (VIDEO) - RTV Doboj\nŠeranić u Tesliću sa epidemiolozima Srpske\nVRIJEME: Danas pretežno sunčano, temperatura\nPUTEVI: Magla u kotlinama, mjestimično moguć jutarnji mraz\nDodik: BiH je bremenita svojim problemima (VIDEO)\nSrpski član Predsjedništva BiH Milorad Dodik izjavio je danas da je BiH bremenita svojim problemima, odnosno svojim neuspjehom da funkcioniše, te da ni stranci, a ni Zapad neće da shvate da načinom života koji “guraju” ovdje niko nije zadovoljan – ni Srbi, ni Hrvati, a ni Bošnjaci.\n– Svi imaju neka skrivena očekivanja, skrivene namjere u smislu pozicije naroda i ljudi koje predstavljamo – rekao je Dodik komentarišući pitanje o ravnopravnoj i konstitutivnoj zastupljenosti svih naroda u organima vlasti u BiH.\nOn je naveo da bi Bošnjaci željeli da nema Republike Srpske, da nema konstitutivnih naroda, da žive u nekoj građanskoj zemlji, te da dođe do nekog sistema jedan čovjek-jedan glas.\n– Mi bismo željeli, što je naša iskonska težnja još od formiranja Republike Srpske – 9. januara 1992. godine da formiramo samostalnu državu, a i Hrvati nisu zadovoljni svojim stanjem – podsjetio je Dodik.\nDodik je naveo da je međunarodna zajednica, prevođena “kriminalcem visokim predstavnikom”, još nezadovoljnija jer nije uspjela da realizuje svoje planove koji idu u pravcu uništenja Republike Srpske, smanjenja njene snage, i do slabljenja njenog identiteta.\n– Sve se traljavo provlači i živi, pa tako ide traljavo i postavljenje i imenovanja na nivou BiH. Imate jasnu poziciju tri naroda u BiH kome šta pripada i onda bi sve išlo lakše i sve bi se po automatizmu rješavalo, ne bi se čekalo na volju nekog trećeg, četvrtog ko sjedi hiljadama kilometara odavde i nama pokušava da priča kako mi treba da živimo, šta da radimo i slično – rekao je Dodik novinarima u Bijeljini.\nOn je istakao da su ljudi u BiH naučeni da neko iz tog velikog svijeta “drži predavanje”.\n– Oni su uspješni samo onoliko koliko im to dozvolimo. Mi pokušavamo da ovdje gradimo svoje, ne želimo nikome da nanesemo zlo, za nas su svi ljudi koji prihvataju Republiku Srpsku dobrodošli. Mi želimo mirno i dostojno da radimo, ne stopiramo ništa – rekao je Dodik.\nOn je napomenuo da Republika Srpska ima sposobnost i uvjerenje u samu sebe da ponudi kadrove na nivou BiH.\nPritisak migranata na granice ne jenjava


Rijaset IZ u BiH: Kockanje i klađenje treći najveći rizik po bh. društvo - IlijasNet\nIlijasNet/Vijesti/BiH/Rijaset IZ u BiH: Kockanje i klađenje treći najveći rizik po bh. društvo\nRijaset IZ u BiH: Kockanje i klađenje treći najveći rizik po bh. društvo\nRedakcija 2. Septembra 2019. @20:42\nAktivni članci 846 od 869, Arhivirani članci 2404 od 2419\nKocka, klađenje i igre na sreću su treći najveći rizik po bosanskohercegovačko društvo, odmah nakon konzumiranja droga i vožnje pod utjecajem alkohola, rezultati su istaživanja koje je proveo operativni rim Rijaseta Islamske zajednice u BiH za vođenje aktivnosti liječenja ovisnosti od kockanja, prenosi Anadolu Agency (AA).\n10. Septembra 2019. @11:20\n22. Septembra 2019. @09:53\nLjekari u KS od ponedjeljka u radikalnom štrajku\nObilježen Dan državnosti BiH u Perzijsko – bosanskom koledžu Lješevo (FOTO)\nJasmina Zubić (SDP): Da li je glavni federalni inspektor Hodžić u sukobu interesa?\n22. Novembra 2019. @12:22\nAdmir Muratović iz Maglaja od 2017.g. u invalidskim kolicima zbog saobraćajne nesreće\nPriredba učenika povodom Dana državnosti u Osnovnoj školi “Stari Ilijaš” (FOTO)\n22. Novembra 2019. @12:07\nFood Outlet Yumm: Posao započeli sa 20 KM, a danas zapošljavaju 22 radnika\nMZ Luka: Obilazak lokacija za postavljanje novih kontejnera u naseljima Gornja Luka i Ribarići\n21. Novembra 2019. @22:35\nOŠ “Podlugovi”: Uručena zahvalnica Ministarstvu prostornog uređenja, građenja i zaštite okoliša KS


GUBITE KILOGRAME A NE OPTEREĆUJETE TELO: Trening u vodi se uvek višestruko isplati! • HAPPYTV.RS\nGUBITE KILOGRAME A NE OPTEREĆUJETE TELO: Trening u vodi se uvek višestruko isplati!\nKako biste entuzijazam za vežbanjem održali na zadovoljavajućem nivou, potrebno je uvoditi novitete u rutinu vežbanja ili pak potpuno promeniti sport kojim se bavite.\nNaravno, izuzeci uvek postoje i nekima će teretana zauvek biti dovoljno zanimljiva, ali relativno je sigurno tvrditi da većini ljudi trebaju povremene promene. Ako ste naišli na članke vezane uz trendove u fitnesu, sigurno ste primetili kako se kao jedan od vodećih spominje onaj vezan uz rekreaciju u vodi.


24/03/2020 BAJINA BAŠTA: Nove odluke Štaba za vanredne situacije2020-03-24T16:04:04+00:00 Slajder, Bajina Bašta, Vesti, Društvo No Comment\nNa današnjoj sednici Štaba za vanredne situacije opštine Bajina Bašta doneta je odluka da taksisti od sutra mogu početi ponovo da rade ali tako što u vozilu može biti samo jedno lice, odnosno dva ukoliko su iz iste porodice. Lica koja se prevoze mo0raju sedeti na zadnjem sedištu. Definisano je da se i taksista i putnici moraju pridržavati svih propisanih mera zaštite. Nakon završene vožnje taksisti moraju izvršiti dezinfekciju automobila.\nNakon skraćenja radnog vremena zbog uvođenja policijskog časa opštinski kontakt centar će od sutra ponovo raditi u vremenu od 8 do 20 časova, a vikendom od 8 do 14. Sedište kontakt centra za informacije i obaveštenja lica starijih od 65 godina je u Turističkoj organizaciji „Tara-Drina“, a brojevi telefona na koji se građani mogu obratiti su 031/865-370 i 064/825-9430.\n« SRAMOTA DOK JE SVETA I VEKA: 21 godina od početka NATO bombardovanja\nBrnabić donela odluku o isplati penzija uz posebna ovlašćenja i putem dostave »


Putin: „Supstance slične 'novičoku' mogu da budu proizvedene u blizu 20 država” - Jutarnji GLASnik\nANKARA – Ruski predsednik Vladimir Putin izjavio je u Ankari da očekuje da će sutra na sednici Izvršnog odbora Međunarodne organizacije za zaštitu hemijskog oružja, biti stavljena tačka na „slučaj Skripalj”.\n„Želim da vas informišem, iako smo već govorili o tome. Sutra sazivamo sednicu Izvršnog odbora Međunarodne organizacije za zabranu hemijskog oružja kako bismo rešili tu situaciju na pravi način. Nadam se da će tokom te diskusije biti stavljena tačka na događaj”, rekao je ruski predsednik, prenosi Sputnjik.\nPutin je, na zajedničkoj konferenciji za štampu sa turskim kolegom Redžepom Tajipom Erdoganom, dodao da u svetu postoji oko 20 zemalja gde supstanca koja izaziva neuroparalizu može da se proizvede.\n„Supstance slične ‘novičoku’ mogu da budu proizvedene u blizu 20 država”, rekao je on.\nPutin je napomenuo da je upoznat sa izjavom šefa britanskog istraživačkog vojnog centra Gerija Ejtkenheda koji je rekao da ta ustanova nije mogla da utvrdi gde je nervni agens kojim je otrovan Skripalj proizveden, prenosi Rojters.\n„Oni ne mogu da identifikuju državu porekla niti mogu reći da je supstanca proizvedena u Rusiji. U vezi s tim, izaziva iznenađenje brzina sa kojim je pokrenuta antiruska kampanja”, rekao je on.\nPutin je dodao da Rusija želi da učestvuje u istrazi trovanja Skripalja.\nTagged NOVIČOK, SKRIPALJ, VLADIMIR PUTIN


11.10.2020. / 8:00\nBEOGRAD – Privredna saradnja Republike Srpske i Srbije bila je u fokusu juče, drugog dana manifestacije “Dani Srpske u Srbiji”, koja se ove godine zbog epidemije virusa korona odvija u formi kolažnih tv-emisija.\nGledaoci su mogli da vide pozdravne riječi premjera Republike Srpske Radovana Viškovića i Srbije Ane Brnabić, a gosti su bili ministri poljoprivrede Srpske i Boris Pašalić i Srbije Branislav Nedimović, te predsjednik Područne komore Banjaluke Goran Račić.\nNedimović i Pašalić ocijenili su da je saradnja dva ministarstva jedna od najintenzivnijih u vladama Srbije i Srpske, te su istakli potencijale koje pruža saradnja u agroturizmu i proizvodnji organske hrane.\nPašalić je naveo da su Nedimović i Vlada Srbije obezbijedili određene količine i zalihe za Srpsku, što je pomoglo da se prevaziđu problemi u pandemiji.\n“Zahvaljujući uspješnoj proizvodnoj sezoni sada taj problem nemamo, ali važno je da imamo stalnu komunikaciju i veoma dobru saradnju”, rekao je Pašalić.\nOn je ukazao da Republika Srpska ima preduslove za razvoj proizvodnje organske hrane, te naveo podatak da je izvoz organskih proizvoda dostigao oko pet miliona KM, a postoji i trend rasta.\nPašalić je napomenuo da je povećanjem podsticaja za organsku proizvodnju u prošloj i ovoj godini Srpska obezbijedila da već sada ima 100 proizvođača u sistemu organske proizvodnje i oko 600 hektara, što je duplo više nego prošle godine.\nZahvalio je Nedimoviću, jer je na njegovu intervenciju jedna sertifikaciona kuća iz Subotice prvi put otvorila predstavništvo u Republici Srpskoj, pa sada Srpska ima svoju takvu kuću.\nPašalić je iznio podatak da je Srpska od januara do septembra izvezla u Srbiju oko 2.500 tona smrznutih malina vrijednosti oko pet miliona evra, kao i šljive i jabuke vrijednosti veće od 10 miliona evra.\nOn je ukazao i na podršku Ministarstva poljoprivrede Srbije kada je riječ o dokumentaciji, a kao primjer je naveo da Srpska sada priprema dosije za izvoz sadnica u EU, pri čemu može da se koristi materijalima koje je Srbija već prirpemila prošle godine i samo ih prilagodi svojim uslovima.\nPašalić je naveo da je pandemija usporila rad na realizaciji memoranduma dva ministarstva o saradnji u protivgradnoj preventivi i naveo da je urađen elaborat o 30 protivgradnih stanica na prostoru između Zvornika i Foče.\n“Odredili smo lokacije, uredili imovinsko-pravne odnose, izuzeli to zemljište i čekamo da krene montaža. Radi se o 30 stanica i šest antenskih stubova koji omogućavaju komunikaciju između tih stanica, i tih stanica sa našim centrom u Novoj Topoli, tako da će to biti dio integralnog sistema zaštite koji će štititi od grada i područje uz rijeku Drinu i u Srpskoj i u Srbiji”, rekao je Pašalić.\nNedimović je ukazao da Srpsku i Srbiju muče iste muke i u sektoru prehrambene industrije i primarne poljoprivredne proizvodnje.\nOn je ocijenio da će infrastrukturni projekat – dionica auto-puta od Kuzmina preko Rače do Bijeljine i most preko Save, donijeti dramatične promjene u pozitivnom smislu, kada je riječ o protoku ljudi, roba i kapitala.\nOn je ocijenio da će agroturizam, koji je u ekspanziji, biti novi kanal za rast poljoprivredne proizvodnje, odnosno prerađivačke industrije.\n“To je veliki potencijal koji možemo da razvijemo zajedno, a ako bude volje, spreman sam da sa Pašalićem radim na projektu razvoja agro-turizma Republike Srpske i Srbije, jer to je platforma koja vuče sve ono što radimo svaki dan u poljoprivredi”, zaključio je Nedimović.\nPredsjednik Područne privredne komore Banjaluke Goran Račić ukazao je da je Srbija daleko najveći spoljnotrgovinski partner Republike Srpske i da u ukupnoj razmjeni Srpske učestvuje sa oko 16,5 odsto, pri čemu građani Srpske tretiraju proizvode iz Srbije kao domaće proizvode.\n“Osim što je naveći spoljnotrgovinski partner Republike Srpske, Srbija je i najveći investitor. U proteklih 10 godina, od ukupnog obima stranih investicija, koje iznose oko 5,3 milijarde KM, Srbija je u ukupnoj strukturi učestvovala sa 36 odsto”, rekao je Račić.\nEmisije ove manifestacije, koju do 14. oktobra organizuje Predstavništvo Republike Srpske u Srbiji, biće posvećene i saradnji gradova i opština, te saradnji u turizmu, kulturi, prosvjeti, umjetnosti i osnovnom i srednjem obrazovanju. Srna\nTagovi: boris pašalićbranislav nedimovic


Najavljeno uvođenje platnih razreda u isplati zarada zaposlenima u javnoj upravi trebalo bi da obezbedi da svi koji rade na istim poslovima i imaju iste kvalifikacije isto i zarađuju, kažu u resornom ministarstvu, dok sindikati samo očekuju pravednu raspodelu novca.\nMinistarka državne uprave i lokalne samouprave Kori Udovički tvrdi da će platni razredi omogućiti uvođenje reda i pravednije određivanje zarade onih koji rade u javnoj upravi i istakla da je to, međutim, ozbiljan posao koji neće moći da se uradi preko noći.\nUdovički je Tanjugu rekla da su platni razredi deo Zakona o platama, koji mora da učvrsti i pojača kontrolu budžeta nad zaradama u javnoj upravi i primenjivaće se od početka naredne godine, što znači da će biti predviđeno budžetom za 2015. godinu.\n"To je veoma složen posao i uključuje sve delove Vlade, pošto je reč o tome da se regulišu zarade svih onih koji rade u javnoj upravi, izuzev privrednih subjekata", rekla je Udovički i dodala da se na tome uveliko radi.\nNovi sistem plata, kako je navela, osim što treba da obezbedi transparentnost, uvođenje reda, da znamo ko i za šta prima određenu zaradu, platni razredi će obezbediti i bolji uvid u kontrolu načina na koji se plate u javnoj upravi utvrđuju.\nOno što je novina u zakonu, objasnila je ministarka, jeste to što se neće gledati samo kvalifikacija nekog zaposlenog već posao i njegova složenost, koliko je odgovoran, koliko se radi u teškim uslovima.\n"To gledamo da vrednujemo za sve sektore, po istim principima, iako je to nekada teško porediti, da dobijemo platne razrede u okviru svake grupe, koji će nam omogućiti da pravedno ili pravednije to određujemo", rekla je Udovički. To, međutim, kaže, neće moći da se uradi preko noći.\nMinistar prosvete, nauke i tehnološkog razvoja Srbije Srđan Verbić rekao je prošle sedmice, nakon sastanka sa predstavnicima reprezentativnih sindikata koji su nezadovoljni materijalnim položajem prosvetara i ministarkom za državnu upravu da se problem najavljenog smanjenja zarada u prosveti delimično može rešiti pažljivim utvrđivanjem kriterijuma za izradu platnih razreda, na čemu će se raditi narednih meseci.\nMinistar Verbić je rekao da "nema sumnje da li treba doneti ovakav zakon ili ne treba", posebno imajući u vidu da je on zaista potreban kako bi se rešila pitanja različitih plata za posao koji treba isto vrednovati, u ovom slučaju u prosveti.\nVerbić je dodao da, iako se zbog trenutne ekonomske situacije u državi, postojeće nepravde neće ispraviti odmah, makar će se "konačno ići ka njihovom rešavanju".\nKako je najavljeno, taj sastanak bio je samo jedan u nizu na kojima će potpredsednica Vlade Kori Udovički razgovarati sa predstavnicima sindikata određene delatnosti i resornim ministrom kako bi ih upoznala sa ciljevima donošenja Zakona o platama i kako bi se na ovim sastancima razmenila.\nSindikati prosvete očekivali su da će Zakon o platama ispraviti, kako kažu, stare nepravde, ali do toga, očigledno, neće doći i zakon će, prema njihovom mišljenju, samo potvrditi aktuelnu situaciju.\nIako je planirano da zakon kojim bi se definisali platni razredi bude donet do kraja godine, Jankovićeva kaže da je loše to što će suma novca za prosvetu ostati ista.\nJankovićeva je rekla da se taj sindikat zalaže za pravedniju raspodelu novca koji se zarađuje u javnom sektoru, odnosno da se definišu kriterijumi i da se za istu stručnu spremu dobija ista plata.\nDodala je da od zemalja u regionu jedino Srbija nema platne razrede i da bi oni trebalo da budu isto što i u drugim zemljama – da jednako predstavljaju vrednovanje stručne spreme u celom javnom sektoru.\nJankovićeva kaže da se, međutim, postavlja pitanje ima li smisla uvoditi platne razrede ukoliko nema nikakvih povećanja za budžete koji sleduju resorima, te da nema razloga donositi "zakon radi zakona".\nKad je reč o drugim granama, četiri reprezentativna sindikata zaposlenih u zdravstvu uputili su ministarstvima zdravlja i državne uprave i lokalne samouprave zahtev za održavanje hitnog sastanka povodom najavljenog smanjenja plata u javnom sektoru i uvođenja platnih razreda i u vezi sa zaključivanjem Posebnog kolektivnog ugovora.\nPredsednik Sindikata zaposlenih u zdravstvu i socijalnoj zaštiti Zoran Savić rekao je da predstavnici tog sindikata očekuju da im se predoči kako će se platni razredi odrediti i da li će se njima izjednačiti plate svih zaposlenih u javnom sektoru.\nKako je rekao, platni razredi trebalo bi da se odnose na sve koji su zaposleni u javnim službama i javnim preduzećima, jer ih, u suprotnom, nema smisla uvoditi.\nSavić navodi primer da je nerealno da lekar specijalista ima 75.000 dinara platu, a da je prosečna plata u zdravstvu 45.000 dinara. Sastanak sa predstavnicima resornih ministarstava trebalo bi da posluži tome da se sindikati iz grane upoznaju sa planiranim merama i u kom pravcu će one ići.


U prostorijama Nogometnog saveza Federacije BiH (18.04.2013.) održana je sjednica Disciplinske komisije NS FBiH\nJANJOŠ MEHMED, trener NK „Jedinstvo“- Bihać zbog prekršaja iz člana 43. DP NS/FS BiH na utakmici 19. kola Prve lige FBiH: FK „Budućnost“ – NK „Jedinstvo“, kažnjava se NOVČANOM KAZNOM OD 300 (TRISTOTINE) KM.\nKURTAGIĆ ALIJA, službeni predstavnik NK „Jedinstvo“ - Bihać zbog prekršaja iz člana 43. DP NS/FS BiH na utakmici 19. kola Prve lige FBiH: FK „Budućnost“ – NK „Jedinstvo“, kažnjava se NOVČANOM KAZNOM OD 300 (TRISTOTINE) KM.\nSTRUKAR MILAN, sudac Prve lige FBiH , zbog propusta u obavljanju službene dužnosti na utakmici 19. kola Prve lige FBiH: FK „Budućnost“ - NK „Jedinstvo“, kažnjava se NOVČANOM KAZNOM OD 300 (TRISTOTINE) KM.\nČEHAJA ALMIR, igrač NK „Iskra“ - Bugojno zbog prekršaja iz člana 43. DP NS/FS BiH na utakmici 20. kola Prve lige FBiH: NK „Podrgmeč“ - NK „Iskra“, kažnjava se ZABRANOM IGRANJA 1 (JEDNE) PRVENSTVENE ili KUP UTAKMICE, računajući od 07.04.2013.\nPEHAR ŽELJKO, službeni predstavnik HNK „Branitelj“ - Mostar zbog prekršaja iz člana 51. DP NS/FS BiH (fizički napad) na utakmici 20. kola Prve lige FBiH: HNK „Brantitelj“ – NK „Vitez“ kažnjava se zabranom vršenja svih funkcija u nogometu VREMENSKOM KAZNOM OD 1 (JEDNE) GODINE i NOVČANOM KAZNOM OD 1000 (HILJADU) KM.\nBUBALO IVAN, trener HNK „Branitelj“- Mostar zbog prekršaja iz člana 43. DP NS/FS BiH na utakmici 20. kola Prve lige FBiH: HNK „Brantitelj“ – NK „Vitez“ kažnjava se zabranom vršenja dužnosti svih funkcija u nogometu VREMENSKOM KAZNOM OD 3 (TRI) MJESECA.\nHNK "BRANITELJ" Mostar, zbog prekršaja iz člana 53. DP NS/FS BiH, na utakmici 20. kola Prve lige FBiH: HNK „Branitelj“ - NK „Vitez“, kažnjava se NOVČANOM KAZNOM OD\n2000 (DVIJEHILJADE) KM.\nPLAVČIĆ VALENTIN, trener NK „Vitez“- Vitez zbog prekršaja iz člana 43. DP NS/FS BiH na utakmici 20. kola Prve lige FBiH: HNK „Brantitelj“ – NK „Vitez“ kažnjava se NOVČANOM KAZNOM OD 500 (PETSOTINA) KM.\nPrijava HNK „BRANITELJ“- Mostar protiv službenih lica utakmice 20. kola Prve lige FBiH: HNK „Brantitelj“ – NK „Vitez“ se odbacuje kao NEOSNOVANA shodno članu 97. DP NS/FS BiH.\nFK "SLOBODA" Tuzla, zbog prekršaja iz člana 52. i 67. DP NS/FS BiH, na utakmici 21. kola Prve lige FBiH: FK „Sloboda“ - NK „Troglav“, kažnjava se NOVČANOM KAZNOM OD 800 (OSAMSTOTINA) KM.\nSLOMIĆ SEMIR, igrač FK „Radnički“ - Lukavac, zbog prekršaja iz člana 46. DP NS/FS BiH na utakmici 21. kola Prve lige FBiH: FK „Radnički“ - HNK „Branitelj“, kažnjava se ZABRANOM IGRANJA 4 (ČETIRI ) PRVENSTVENE ili KUP UTAKMICE, računajući od 15.04.2013.


RTS :: Stevanović: Neprijatelj opasan i podmukao, potrebna vojnička disciplina\nKoronavirus u Srbiji Stevanović: Neprijatelj opasan i podmukao, potrebna vojnička disciplina\nsubota, 04. apr 2020, 19:50 -> 21:16\nDirektor Klinike za infektivne i tropske bolesti KCS, Goran Stevanović, rekao je za RTS da je danas broj obolelih nešto manji nego juče, ali da smo tek na početku i da se moramo truditi da te brojeve smanjimo.\nGoran Stevanović je, gostujući u Dnevniku RTS-a, rekao da se na klinici gde je on direktor trenutno nalazi 80 bolesnika i da je njih 11 na respiratoru.\n"Naše smene su danima, nedeljama čak tri puta povećane. U toku noći je na različitim pozicijama i do 40 zaposlenih", rekao je Stevanović.\nNavodi da imaju pacijente svih životnih dobi, ali da je uglavnom reč o osobama starije i srednje dobi.\nStevanović je naglasio da je cilj struke koji je naišao na podršku sistema da se epidemija zaravni, odnosno da se njeno trajanje produži i da broj oblelih po danima bude manji.\n"Cilj je da imamo epidemiju osam, devet, deset ili jedanaest nedelja, a ne desetine hiljada obolelih unutar petnaest dana", rekao je Stevanović.\nObjašnjava da se borimo sa nepoznatim virusom, koji je prvi put na našem terenu i o kojem malo znamo, bez obzira na radove i iskustva drugih.\n"Svaki dobijeni dan je ogromna pobeda i podstrek da se ide dalje. Ne smemo da se opuštamo i da mislimo da se za 15 ili 20 dana sve završava", rekao je Stevanović.\nIstiče da bismo to mogli da kažemo kada bi apsolutno svi poštovali mere, ali da se zna da to nije slučaj.\nSpremni smo za najgori scenario\nNapominje da je stanje u Srbiji, u poređenju sa Italijom i Španijom četvrte ili pete nedelje, deset puta bolje, ali da to ne znači da treba da se opustimo jer je i dalje suviše ljudi na ulicama, i dalje postoje okupljanja i potencijalni rezervoari infekcije koji pokušavaju da se sakriju i koji su neodgovorni i prema sebi i prema drugima.\nDodaje da je svaki izgubljeni život ogromna tragedija i da je virus definitivno opasan. Da li je opasniji od nekih drugih, kaže Stevanović, znaće se kada ga dobro upoznamo za dve ili tri godine.\nKaže da su dve kategorije stanovništva posebno rizične. Prva su stare osobe i hronični bolesnici, za koje je svaka bolest opasna.\nDruga kategorija su mladi i zdravi, koji misle da će virus proći pored njih i da mogu da se izbore na nogama sa svakom bolešću. Oni se ne javljaju dovoljno rano.\nDirektor Infektivne klinike KCS je naglasio da je ideja masovnog testiranja i otvaranja ambulanti da svako ko ima tegobe koje liče na Kovid-19 bude pregledan i da se uradi trijaža, a da se najveći broj pacijenata otkrije u ranoj fazi bolesti.\nNapomenuo je da sistem mora da bude nekoliko koraka ispred epidemije i da moraju da se predviđaju svi varijeteti i opcije.\nPotrebna vojnička disciplina\nNa pitanje o poređenju sa epidemijom velikih boginja, Stevanović je rekao da se to znatno razlikuje jer je za boginje postojala efikasna mera kontrole, a to je vakcina.\n"A sada se sve svodi na disciplinu, i slušanje preporuka, i povinovanje merama koje su neophodne. Moramo da imamo bukvalno vojničku disciplinu, ne sme da bude dostupna sloboda da svako osporava ovu ili onu meru", rekao je.\nKaže i da lažne vesti prave najviše štete u svakom sistemu i dodaje da niko ništa ne krije, ali da je potrebno slušati proverene izvore informacija.\nZahvalio je stručnjacima koji su došli iz Rusije i rekao da oni sutra dolaze na Infektivnu kliniku i na druga ključna mesta, i da će se uključiti u zajedničku borbu kao i kolege iz Kine.\nJoš jednom je ukazao da se ne treba prerano opuštati, da je neprijatelj opasan i podmukao.\nPrema njegovim rečima, današnji broj obolelih je rezultat ponašanja od pre pet do sedam dana.\nStevanović navodi da aktuelnim testiranjima pokušavaju da nađu svakog ko je oboleo, a da je testiranje antitela priča za budućnost.\n"Da znamo kolika nam opasnost preti u budućnosti, da možemo da procenimo da li će nam virus postati ponovo sezonska priča ili će nestati iz populacije", naveo je Stevanović.\nNovi pik se očekuje sledeće nedelje, važno sačuvati zdravstveni sistem i živote\nPune bolnice u Beogradu – mesto za novog pacijenta samo kad se neko otpusti sa klinike


Analiziraju se potencijalne lokacije oko Trebinja za izgradnju aerodroma - Leutar.net\n11. avgusta 2020. LEUTAR Hercegovina, Vijesti 0\nOperativni tim iz Srbije analizira teren oko Trebinja u cilju pronalaska najuslovnije lokacije za gradnju aerodroma, a novi sastanak sa predstavnicima Republike Srpske se očekuje u narednom periodu, potvrđeno je “Glasu Srpske” u Ministarstvu saobraćaja i veza RS.\nSrbija bi, prema prvim informacijama, upravljala aerodromom na 30 do 35 godina. Jedna od potencijalnih lokacija su, kako je tada rečeno, Mionići kod Trebinja, a idejno rješenje se, prema prvi planovima, očekuje narednih dana dok bi kompletan plan trebalo da bude završen najkasnije do idućeg ljeta.\nU Ministarstvu saobraćaja i veza Srpske juče su naglasili da se aktivno radi na pitanjima koja se tiču projekta izgradnje aerodroma u Hercegovini koji je, kako su dodali, od izuzetnog značaja kako za Republiku Srpsku, tako i za regiju.\n– Nakon prvog sastanka operativne grupe, koju čine predstavnici dvije vlade, u Trebinju i obilaska lokacija, tim iz Srbije razmatra najpovoljnije uslove za lokaciju aerodroma. Analiziraju se svi bitni uslovi, kao što su lokacijski i administrativni uslovi, dužina piste, vjetrovi, prirodne prepreke i slično. Očekujemo održavanje drugog sastanka, nakon čega će biti poznato više detalja o modelima izgradnje i finansiranja – rekli su u tom resoru u Vladi Srpske.\nSa gradonačelnikom Trebinja Mirkom Ćurićem juče nismo uspjeli da stupimo u kontakt, a nakon sastanka predstavnika vlade Srpske i Srbije je rekao da su u pitanju ozbiljne namjere da bude izgrađen aerodrom.


Igra po svojim pravilima\nKada se vojvotkinja od Saseksa porodi, javnost to neće saznati sve dok ona sama ne odluči\nŠuška se 14.04.2019. - 18:43h Autor: Stil / tportal.hr\nIako su rođenja troje dece princa Vilijama i Kejt Midlton objavljena "na sva zvona", a ponosni roditelji već nekoliko sati nakon porođaja pozirali okupljenim medijima s novorođenčetom u rukama, u slučaju princa Harija i Megan Markl sve će biti u potpunosti drugačije.\nNaime, kada se rodi prvo dete vojvode i vojvotkinje od Saseksa, britanska i svetska javnost saznaće naknadno, i to tek kada oni to odluče i prvenstveno sami proslave dolazak prinove. Ta informacija, koju je danas objavila Kensingtonska palata iznenadila je sve, kao i ona da je Megan Markl najverovatnije donela konačnu odluku u vezi porođaja.\nNakon što se otkrilo da je odbila pomoć ginekologa i ostatka tima koji su prisustvovali gotovo svim kraljevskim porođajima poslednjih godina, sve je verovatnije da će se obistiniti ono što se već duže vreme šuška - da će prvo dete Megan roditi u njihovom domu u Frogmor Kotidžu, u koji su se tek uselili.\nPoslednje pojavljivanje Megan Markl pred porođaj: Zašto ona i princ Hari nose jednu istu jaknu?\nI dok neki misle da na ovaj način Megan želi da sačuva svoju privatnost, mnogi misle da ovim činom zapravo pokušava da se dodvori kraljici Elizabeti, koja je u poslednje vreme veoma ljuta na snaju.\nNaime, kraljica je svoje četvoro dece rodila ili u Bakingemskoj palati ili u Klerens Haus-u, pa vojvotkinja od Saseksa želi da krene njenim stopama.\n"Njihovo kraljevsko visočanstvo donelo je ličnu odluku da sve planove i informacije oko rođenja deteta zadrže za sebe. Srećnu vest podeliće sa svetom u trenutku kada odluče da je najbolje", poručio je predstavnik Kensingtonske palate.\nIako lekari smatraju da prvorotka starija od 35 godina, zbog rizika od preranog porođaja ili hitnog carskog reza ne bi trebalo da rađa kod kuće, izvori bliski vojvotkinji tvrde da se ona time ne zamara i da se, najviše zahvaljujući jogi, oseća spremno i sigurno da rodi kod kuće, a ne u bolnici.\nMegan MarklPrinc HariKraljevska bebaPorođaj kod kućeTajna


"Mogli su da odbiju Kfor, ali su sa namerom doneli takvu odlkuku da bi dodatno unizili Srbiju. Primili smo poruku i razumeli", istakao je Vučić nakon obilaska mobilnog punkt za vakcinaciju u selu Zvečka kod Obrenovca povodom najave hrvatskog ministra spoljnih poslova Gordana Grlića Radmana da će njegova zemlja na Kosovu formirati vojni kamp.\nSrbima na Kosovu koji su zbog ovoga zabrinuti, poručio je da se ne brinu i da će za nekoliko dana ići u Brisel gde će razgovarati sa generalnim sekretarom NATO Jensom Stoltenbergom, jer, kako ističe, želimo da izbegnemo sukobe i sačuvamo mir.\n"Svi oni koji misle da će biti novih Oluja, novih pogroma i proterivanja življa, moja poruka i garancija je da se to neće desiti", istakao je predsednik Srbije, dodajući da su svi oni jaki, ali da to što su planirali neće da se dogodi.\nOn je ukazao i da Hrvatska iako je priznala nezavisnost Kosova ne može da se pravi da ne zna šta Srbija misli o Kosovu, da se pravi da ne zna da je to naša teritorija i da na njoj živi veliki broj Srba koji imaju sećanje na stradanja u prošlosti.\n"Ne može niko da vas unizi, već možete samo sami ako se nedolično ponašate", dodao je predsednik.


Korona se na površinama zadržava čak 28 dana - Biznis i Finansije\nHome\tVestiIT i nauka\tKorona se na površinama zadržava čak 28 dana\nPrema nalazima australijskih naučnika, korona virus se na mnogim površinama može zadržati i do 28 dana. To međutim ne bi trebalo da utiče na promenu naših navika u borbi protiv ovog virusa, koja se i dalje svodi na redovno pranje ruku i nošenje zaštitnih maski.\nDo sada smo više puta čuli da se korona virus dugo zadržava na predmetima koje pipamo, zatim su te tvrdnje demantovane, potom opet ponavljane i tako u krug. Međutim, najnovija istraživanja pokazuju da je u njima ipak bilo istine.\nNaime, naučnici iz australijske agencije CSIRO istraživali su koliko ovaj virus živi na površinama kao što su novčanice, ekrani mobilnih telefona i nerđajući čelik, i otkrili da je vrlo vremešan – na ovim predmetima zadržava se čak 28 dana.\nIpak, podsećaju oni, najlakše se prenosi kapljičnim putem odnosno kada neko u vašoj blizini kašlje, kija ili govori. Nešto teže se prenosi, ali se ipak prenosi, dodirivanjem “zaraženih” površina a potom usta, nosa ili očiju.\nOvi nalazi se ipak odnose na secifične uslove – na normalne sobne temperature koje se kreću oko 20 Celzijusa. Međutim kada je izložen visokim temperaturama životni vek ovog virusa je značajno kraći.


Mustafa: Marić smenjen zbog ponašanja u suprotnosti sa funkcijom u Vladi Kosova\nIsa Mustafa, premijer Kosova\nPremijer Kosova Isa Mustafa je izjavio u ponedeljak da je smenjeni ministar administracije i lokalne samouprave Ljubomir Marić dok je bio u Vladi Kosova davao izjave suprotne činjenici da je deo vlade, a da bi za takvo ponašanje neko od ministara Albanac odavno bio smenjen.\n"Javno kažem da bi zbog takvog ponašanja ministar Albanac bio odavno smenjen. Međutim, mi smo u situaciji, mi imamo volju da damo prostora integraciji srpske zajednice, imajući takođe u vidu i okolnosti u kojima se nalazimo, pokušao sam da s njim razgovaram nekoliko puta i da mu skrenem pažnju da treba da poštuje kosovske zakone i Ustav", rekao je Mustafa za prištinsku agenciju ekonomiaonline.\nKako je naveo, Marić je sve vreme dok je bio u Vladi Kosova, davao izjave koje su u suprotnosti s njegovim položajem u vladi.\n"Rekli smo mu da sve što ima da kaže to učini na sednici vlade, kao njen član, ali da ne može da radi na Kosovu i da ide u Beograd i daje izjave koje su u suprotnosti s državnim i pravnim subjektivitetom Kosova", rekao je Mustafa.\nOn je ocenio da je dobro što je i Srpska lista ocenila da Marić nije dobro radio posao ministra.\n"Oni su zainteresovani da njihovi ministri rade tako da od toga ima koristi srpska zajednica. Urađen je dobar posao s novom ministarkom Mirjanom Jevtić", kazao je premijer Kosova.\nMustafa je kao neprihvatljive ocenio izjave koje dolaze iz Beograda, a u kojima se navodi da srpski ministri u Vladi Kosova treba da odgovaraju Beogradu i premijeru Srbije Aleksandru Vučiću.\nOn je dodao da su Srbi na Kosovu ministri Vlade Kosova, a ne Beograda.\n"Oni na taj način žele destabilizaciju i da ljude drže kao taoce. To nećemo dozvoliti", rekao je premijer Mustafa.


Vesti online / Vesti / Srbija / Kako je Čerčil "spojio" Vučića i Džonsona?\nKnjiga "Faktor Čerčil" koju je napisao novi šef britanske diplomatije Boris Džonson biće predstavljena u četvrtak u Skupštini Beograda, a na promociji će govoriti i mandatar za sastav nove Vlade Srbije Aleksandar Vučić. Autor knjige, izgleda, neće prisustvovati beogradskoj promociji jer do sada nije zvanično najavljen njegov dolazak u srpsku prestonicu.\nŠta će nam Džonson kad su izašli iz EU?\nPored Vučića na promociji će govoriti i ekspert za međunarodne odnose iz Vašingtona Lari Grosman i profesor na beogradskom Fakultetu za bezbednost Zoran Dragišić.\nDžonson je u knjizi koja je postala bestseler predstavio politički portret jednog od najvećih državnika savremenog sveta, analizirao Čerčilov politički put i neke ključne odluke u njegovoj dugoj karijeri.\nPromocija je najavljena za četvrtak u 18 u svečanoj sali Skupštine Beograda.\n* Zašto je Boris Džonson dobra vest za Srbiju?\n* DSS: Podrška Vučiću ako je protiv Zapada\n* "Ne pada mi na pamet da se kandidujem za predsednika Srbije"\nSRBIJA Boris Džonson pisao Vučiću, evo šta baš ceni\nSRBIJA Šta znaju Britanci, Srbija nastavlja ka EU\nSRBIJA Zašto je Boris Džonson dobra vest za Srbiju?


Predstavnici Apatina boravili u Mađarskoj na sastancima i radionicama projekta "Evropski Amazon"\nPredstavnici projektnog tima iz Apatina koji rade na projektu biciklističke rute Evropski Amazon ove nedelje su boravili u Mađarskoj, gde je održan niz sastanaka, dogovora i radionica, kao i prezentacija i edukacija na temu razvoja ovakve vrste turističkog proizvoda.\n- Tokom tri dana boravka u Mađarskoj uradili smo puno korisnih stvari, a koje se tiču razvoja turističkog projekta Evropski Amazon. Ovo je druga faza projekta i podrazumeva konkretnije dogovore, tipa određivanja punktova na turističkoj ruti, zatim projekte za izradu infotabli, odmorišta i stajališta, materijale koje je potrebno tu koristiti itd. Naglasio bih da je, vezano za Evropski Amazon, izuzetno važno da nije u pitanju samo projekat prekogranične saradnje već INTEREG evropski projekat koji podrazumeva 5 zemalja, gde smo mi kao opština partneri i sarađujemo sa drugim opštinama iz Slovenije, Austrije, Mađarske i Hrvatske. Svi oni imaju mnogo više iskustva u sprovođenju ovakvih projekata, naročito Austrija i Slovenija, te zaista imamo od koga da učimo. To nam je garant da će se ovaj projekat realizovati, a očekivanja su da ćemo već 2021. godine, kada turisti krenu na rutu, biti potpuno spremni za njih i da će se broj turista na godišnjem nivou povećati za nekoliko hiljada. Svi oni će biciklima dolaziti u Apatin, rezervisati smeštaj i koristiti druge usluge koje naša opština nudi, rekao je Nemanja Jović, direktor Turističke organizacije Apatin.\nČlanica projektnog tima koji je bio u poseti Mađarskoj je i Ljiljana Krec, direktorka Javnog preduzeća za upravljanje putničkim pristaništem i marinom Apatin, a koja je za apatinske medije govorila o prednostima opštine Apatin i pozitivnim stvarima koje bi mogle da dođu iz ovog međunarodnog projekta.\n- Ono što je bitno za ,,Marinu'' i opštinu Apatin jeste da se mi nalazimo na samoj ruti, pa će to za sve bicikliste biti idealan punkt ili lokacija gde će oni pronaći smeštaj ili hranu, a u nekoj budućnosti se razmišlja i o postavljanju punktova za popravku i servis bicikala. Apatinska Marina se već nalazi na ,,Eurovelo 6'' ruti, te već imamo neka iskustva sa ovakom vrstom turizma. Verujem da ćemo moći profitirati od ovoga, kako Marina, tako i svi naši sadružnici u ovom poslu, a tu mislim na ljude koji će ponuditi smeštaj i restorane, istakla je Krecova.\nViše iz ove kategorije « Likovna kolonija Kolut-Mandić u Banji Junaković\tModerno dečije igralište za najmlađe Apatince »


Integrisanje znanja i usluga za srpske povratnike i migrante | NS Reporter\nIntegrisanje znanja i usluga za srpske povratnike i migrante\nBEOGRAD – Ključna stvar je bolje razumevanje situacije u kojoj se osoba u migrantskoj situaciji nalazi, što otvara prostor i za jasnije razumevanje njihovih potreba u procesu integracije ili reintegracije, što dalje doprinosi unapređivanju kvaliteta usluga koji su namenjeni ovoj ciljnoj grupi.\n– Obuke na ovu temu u velikoj meri doprinose rešavanju određenih izazova, a pre svega, to je prepoznavanje i unapređivanje sistema podrške povratnicima u zemlje porekla i unapređivanje mehanizama reintegracije – rekla je Marija Milosavljević, projektna koordinatorka iz Beogradske otvorene škole koja je pohađala dvodnevnu obuku za predavače ,,Trening za trenere“ na temu migracija.\nObuka je sprovedena u okviru globalnog programa „Migracije i dijaspora“ Nemačke razvojne saradnje, koji u Srbiji sprovodi Deutsche Gesellschaft für Internationale Zusammenarbeit (GIZ) GmbH, i imala je za cilj da dodatno osnaži predstavnike civilnog sektora u izgradnji sopstvenih kapaciteta kroz prenošenje veština, znanja i iskustava na druge kolege sa kojima sarađuju. Već nekoliko godina organizuju se dijalozi i razmena iskustava među zemljama na temu migracija, a obuke koje se, takođe, u kontinuitetu sprovode kako u državnim institucijama tako i u civilnom sektoru omogućavaju učesnicima da u većoj meri koriste pozitivne efekte migracija i dijaspore za društveni i ekonomski razvoj matice.\n– Obuke u ovoj oblasti su veoma važne, kako za organizacije koje rade u ovoj oblasti, tako i za sve zaposlene u državnim institucijama, jer se Republika Srbija već decenijama suočava sa različitim izazovima kada su migracioni tokovi u pitanju – izjavila je polaznica obuke Jelena Mićović, stručnjakinja u savetovalištu za povratnike po readmisiji organizacije Caritas.\n– Ovakve obuke doprinose poboljšavanju položaja migranata, zaštitu njihovih prava i s tim u vezi smanjuje se njihova izloženost različitim rizicima koji mogu da dovedu do nasilja i eksploatacije. Specijalizovane obuke su vrlo korisne zato što pomažu da se bolje upozna određeni aspekt rada, određeno pitanje ili tema i ko su drugi učesnici koji su nadležni za određenu oblast. Znanje o tome kako organizovati trening, kako održati pažnju učesnika i preneti znanje na odgovarajući način, imajući u vidu raznolikost samih učesnika, kao i raznolikost metoda i oblasti njihovog rada, naročito su korisne – zaključila je Jelena Hrnjak, direktorka programa iz NVO Atina, koja je takođe pohađala obuku za predavače ,,Trening za trenere“ na temu migracija.


Ustoličenje - Blic Online\nTužilaštvo u Crnoj Gori uložilo žalbu, traži pritvor za savetnika Mila Đukanovića\nMeđu okupljenom masom demonstranata na Cetinju koja se protivila ustočičenju mitropolita crnogorsko-primorskog Joanikija bilo je i ljudi iz kriminalnog miljea, koji su u tome videli svoju šansu da osiguraju nelegalno stečenu imovinu, izjavio je potpredsednik crnogorske Vlade Dritan Abazović.\n"IZ NAJMANJE PET RAZLOGA" Kašćelan: Krivokapić i Abazović da se izvine Cetinjanima\nGradonačelnik Cetinja Aleksandar Kašćelan pozvao je premijera i potpredsednika vlade, Zdravka Krivokapića i Dritana Abazovića da upute izvinjenje Cetinjanima iz, kako je naveo, najmanje pet razloga.\nPatrijarh SPC Porfirije doći će u Crnu Goru ponovo 25. septembra da bi prisustvovao ustoličenju novoizabranog episkopa budimljansko-nikšićkog Metodija, koje je zakazano za 26. septembar u manastiru Đurđevi Stupovi kod Berana, prenela je Televizija "Vijesti", pozivajući se na svoja saznanja.\n"EU DA OBEZBEDI PRIBLIŽAVANJE STAVOVA" Grubješić: Ako Priština krene sa apliciranjem u međunarodne organizacije, Beograd ima pravo da nastavi sa povlačenjem priznanja\nOdgovornost Brisela u dijalogu Beograda i Prištine je veća od odgovornosti učesnika u dijalogu, pošto treba da obezbedi da se suprotstavljeni stavovi približe, ocenila je danas potpredsednica Centra za spoljnu politiku Suzana Grubješić.\nIako je tužilaštvo dalo predlog da se Veselinu Veljoviću, savetniku predsednika Crne Gore odredi pritvor do 30 dana, on je ipak pušten da se brani sa slobode po odluci sudije za istragu cetinjskog Osnovnog suda.\nPredsednik Vlade Crne Gore, Zdravko Krivokapić, izjavio je večeras na konferenciju za medije, povodom aktuelnih dešavanja, da je određena struktura ljudi pokušala da prekroji izbore, destabilizuje vladu i uvede haos.\nSavetnik predsednika Crne Gore Veselin Veljović pušten je danas da se brani sa slobode, pošto sudija za istragu cetinjskog Osnovnog suda nije prihvatio predlog tamošnjeg tužilaštva da mu se odredi pritvor do 30 dana, prenele su Vijesti.\nSavetnik predsednika Crne Gore Veselin Veljović pušten je danas da se brani sa slobode, pošto sudija za istragu cetinjskog Osnovnog suda nije prihvatio predlog tamošnjeg tužilaštva da mu se odredi pritvor do 30 dana, prenose Vijesti.\nKo je FBI đak koji je rukovodio nedeljnom akcijom na Cetinju\nV.D. pomoćnik direktora za Sektor policije posebne namene Miloš Rakonjac juče je predvodio filmsku akciju na Cetinju, kada je zajedno sa svojim kolegama bezbedno sproveo patrijarha Porfirija i mitropolita crnogorsko-primorskog Joanikija do Cetinjskog manastira.\nKnežević: Odbor će tražiti saslušanje čelnika MUP, policije i Agencije za nacionalnu bezbednost\nPredsednik Odbora za odbranu i bezbednost Milan Knežević, izjavio je da će u najskorijem roku zakazati sednicu tog tela na kojoj će tražiti kontrolno saslušanje čelnika Ministarstva unutrašnjih poslova, policije i Agencije za nacionalnu bezbednost, povodom dešavanja na Cetinju.\n"Vijesti": Tužilaštvo predložilo pritvor za Veljovića\nOsnovno državno tužilaštvo (ODT) na Cetinju uputilo je sudu u tom gradu predlog da Veselinu Veljoviću, savetniku predsednika Crne Gore Mila Đkanovića, bude određen pritvor.\nPLAN DOGOVOREN U ZORU Sve se desilo tokom noći, akcijom komandovao Dritan Abazović sa savetnicima\nPlan da policija probije barikade postavljene na više mesta tokom protesta protiv ustoličenja mitropolita crnogorsko-primorskog Joanikija na Cetinju, a potom gotovo istovremeno iz vazduha u manastir spuste crkvene velikodostojnike, donet je pred zoru, u noći između subote i nedelje.


„Fagus“ zaključao kancelarije „Šuma RS“ – ASinfo Portal\n„Fagus“ zaključao kancelarije „Šuma RS“\n09.03.2020. / 12:04\nKOTOR VAROŠ – Radnici „Šuma Republike Srpske“ u Kotor Varoši koji su jutros došli na posao nisu mogli da uđu u kancelarije Šumskog gazdinstva (ŠG) „Vrbanja“ koje su zaključali predstavnici privatnog preduzeća „Vrbanja Šume“, a koje posluje u okviru poznate kompanije „Fagus“, saznaje portal CAPITAL.\nProblemi u ŠG „Vrbanja“ prisutni su još iz perioda nakon izbora 2018. godine kada je Daliborka Kerezović smjenjena sa pozicije direktora jer je svrstana u grupu „mangupa“ koji su navodno radili protiv kandidata koalicije SNSD-DNS-SP za najviše funkcije, odnosno protiv Željke Cvijanović i Milorada Dodika.\nDirektor ŠG „Vrbanja“ Igor Andrić kadar je DEMOS-a koji nije u dobrim odnosima sa savjetnikom načelnika Kotor Varoši za odnose sa medijima i članom nadzornog odbora novinske agencije SRNA Goranom Đurićem za kojeg je ranije objavljeno da je maturirao u Srednjoj strukovnoj školi s pravom javnosti u Širokom Brijegu u 32. godini.\nĐurić je bio i u rodbinskim vezama sa prethodnom direktoricom ŠG „Vrbanja“ Stanom Kuzmić koja je se na toj poziciji nije dugo zadržala.\nNakon raspada DNS-a , Đurić se priklonio DEMOS-u i prema riječima dobro upućenih izvora, želio da nastavi da i nakon Kerezovićeve, iz sjene upravlja Šumskim gazdinstvom, a pošto Kuzmićeva i Andrić na to ne pristaju, prvo je smjenjena ona, a sada je i Andrić pred smjenom. Đurić sada lobira da na čelo ŠG dođe Vanja Kuprešak, bivši pomoćnik ministra za izbjegla i raseljena lica.


Antivirusi će moći da koriste ugrađeni GPU za skeniranje malvera - VolimoNet\nAntivirusi će moći da koriste ugrađeni GPU za skeniranje malvera\n09. мај 2018. 08.30.51 CEST\nIntel je ove nedelje najavio dve nove tehnologije - tehnologiju za detekciju pretnji (Threat Detection Technology, TDT) i Intel Security Essentials - koje ne samo da nude ugrađene hardvesrke sigurnosne funkcije, već i poboljšavaju detekciju pretnji bez ugrožavanja performansi sistema.\nIntelova tehnologija za otkrivanje pretnji (TDT) nudi novi niz funkcija koje koriste telemetriju na hardverskom nivou kako bi pomogle sigurnosnim proizvodima da otkriju nove pretnje i exploite.\nOva tehnologija uključuje ubrzano skeniranje memorije i naprednu platformsku telemetriju.\nUbrzano skeniranje memorije omogućava antivirusnim programima da koriste Intelov integrisani GPU za skeniranje i otkrivanje napada malvera baziranih na memoriji, uz smanjenje uticaja na performanse i potrošnju energije.\n"Aktuelne tehnologije skeniranja mogu otkriti sajber-napade bazirane na sistemskoj memoriji, ali po ceni performansi CPU-a", kažu iz Intela. "Sa ubrzanim skeniranjem memorije, skeniranjem upravlja Intelov integrisani grafički procesor, omogućavajući više skeniranja, uz istovremeno smanjenje uticaja na performanse i potrošnju energije."\nPrema Intelu, rani testovi pokazuju da GPU tehnika ubrzanog skeniranja smanjuje korišćenje CPU sa 20% na samo 2% što je očigledno ogromno povećanje efikasnosti.\nDruga TDT funkcija je Intelova napredna telemetrija koja uključuje mašinsko učenje bazirano na oblaku i prikupljanje podataka kako bi se bolje identifikovale potencijalne sigurnosne pretnje, uz istovremeno smanjivanje lažno pozitivnih rezultata i uticaja na performanse.\nIntelovo novo rešenje će biti dostupno za računare sa Intelovim procesorima 6., 7. i 8. generacije, mada to zavisi od proizvođača antivirusa koji zapravo treba da koriste ovu funkciju.\nMicrosoft i Cisco su prvi koji koriste ovu Intelovu tehnologiju detekcije pretnji, a Intel TDT dolazi ovog meseca u Windows Defender Advanced Protection Threat (ATP).\nDrugo bezbednosno rešenje koje nudi kompanija je Intel Security Essentials - ugrađeni alat koji sadrži niz različitih hardverskih bezbednosnih funkcija dostupnih u Intel Core, Xeon i Atom procesorima.\nOva najava iz Intela dolazi posle otkrića ozbiljnih sigurnosnih propusta - Meltdown i Specter koji su teško pogodili Intelove procesore i čipove drugih kompanija ranije ove godine, a sigurnosne zakrpe koje su kompanije objavljivale povećavaju opterećenje procesora, i utiču na performanse uređaja.


Nikolija Jovanović je bila najefikasnija sa 17 poena\nPrvo poluvreme aspsolutno je pripalo srpskim juniorkama. Selekcija Belorusije je na samom startu duela povela sa 5:2, a onda su potpunu kontrolu nad utamicom preuzele izabranice selektorke Anđelić. Bile su borbenije, preciznije, mnogo bolje u skok igri. Rekordno vođstvo imale su osmom minutu 23:11, a dvocifrenu prednost – 42:32 sačuvale su i na isteku prvog dela igre zahvaljujući raspoloženom tandemu Jovanović-Stefanović.\nSam početak drugog poluvremena protekao je u ravnopravnoj igri, a onda je srpski tim pojačao intenzitet igre u odbrani, došao do nekoliko lakih poena, proradio je i šut tako da je u 28. minutu susret bio definitivno prelomljen – 62:41. Ono što posebno može da raduje, nije bilo oscilacija u igri naših reprezentativki, iako je sve bilo rešeno igrale su motivisano i koncentrisano do samog kraja, tako da ubedljiv trijumf nije mogao da izostane – 91:66.\nSelektorka Nataša Anđelić\nU trećem kolu B grupe reprezentacija Srbije se u ponedeljak od 20:45 igra protiv Mađarske.\nPrema sistemu takmičenja, u drugu rundu će proći sve selekcije iz svih grupa. Mečevi takmičenja po grupama služe da se rasporede startne pozicije pred eliminacione runde. Naša grupa, u kojoj se pored Srpkinja i Ruskinja, nalaze još i Mađarska i Belorusija ukršta se sa A grupom gde su Hrvatska, Italija, Belgija i Nemačka što znači veoma težak posao protiv koga god naš tim bude igrao u osmini finala. S obzirom na našu situaciju i cilj koji je tim zacrtao - a to je ostanak u A diviziji - meč osmine finala biće najvažniji na šampionatu jer pobeda u njemu garantuje i ostanak u eliti.\nSRBIJA: Dešić 1, Čorto 7, Zarić 8, Radojčin 2, Smailbegović 14, Stefanović 10, Deurić 9, Jovanović 17, Nedeljkov 12, Mužević 5, Ristić, Mitrović 6.


Jul 20, 2019 16:24\nNa 60. Međunarodnoj olimpijadi iz matematike za učenike srednjih škola koja se održava u britanskom gradu Bat tim Srbije sačinjen od šest učenika Matematičke gimnazije u Beogradu postigao je izvanredan uspeh osvojivši tri zlatne medalje.\nZlatne medalje osvojili su Jelena Ivančić, učenica trećeg reazreda i učenici četvrtog razreda Matematičke gimnazije Pavle Martinović i Aleksa Milojević.\nMiloš Milićev, učenik drugog razreda osvojio je srebrnu medalju dok su Jovan Toromanović i Bladimir Viktor Mirjanić osvojili bronzane medalje.\nLideri srpskog tima su Marko Radovanović i Bojan Bašić.\nNa ovom najprestižnijem međunarodnom takmičenju učestvovalo je preko 100 zemalja. Takmičenje je individualno, ali ako se posmatra ekipni uspeh, srpski tim je zauzeo deveto mesto, saopšteno je iz Matematičke gimnazije u Beogradu.\nDržavna sekretarka u Ministarstvu trgovine, turizma i telekomunikacija Tatjana Matić, čestitala je učenicima Matematičke gimnazije i njihovim nastavnicima na osvojenim medaljama i plasmanu u 10 najboljih ekipa na Međunarodnoj matematičkoj olimpijadi u Velikoj Britaniji.\n"Sve čestitke mladim matematičarima Srbije koji nastavljaju da nižu sjajne rezultate na međunarodnoj sceni. Trijumfi naših đaka u svetu još jednom su nas podsetili da moramo više da brinemo o njima, da ulažemo u njihovo znanje i da im pružimo najbolje moguče uslove obrazovanja", poručila je Matićeva.\nMatematička gimnazijaMeđunarodna olimpijadazlatne medaljematematičariSrbija\nOd oktobra veće školarine na tri fakulteta 6\nPreporuka Ministarstva da škole nastave rad 24. februara 11\nKroji se nova platforma obrazovanja, šta očekuje đake i profesore 10\nMinistarstvo: Školski raspust produžen do 24. februara 35\nKočović: Validnost diploma uz Srbije se ne dovodi u pitanje 16


Evropska unija pruža podršku Bosni i Hercegovini za upravljanje migracijskim tokovima sa dodatnih 20 miliona eura - EU Info Centar\nEvropska unija pruža podršku Bosni i Hercegovini za upravljanje migracijskim tokovima sa dodatnih 20 miliona eura\nEvropska komisija je danas usvojila paket pomoći u iznosu od 20 miliona eura kako bi se Bosni i Hercegovini pružila podrška u upravljanju migracijskim tokovima. Time je ukupan iznos pretpristupne pomoći EU-a u ovoj oblasti dostigao 50,2 miliona eura, pored već osigurane humanitarne pomoći EU-a u iznosu od 10,3 miliona eura.\nKroz podršku EU-a osigurava se smještaj i hrana izbjeglicama, tražiteljima azila i migrantima, unapređuju standardi zaštite i životni uslovi, kao i pristup socijalnim i zdravstvenim uslugama, uključujući obrazovanje djece. Sredstva EU-a također će unaprijediti kapacitet bh. vlasti za identifikaciju izbjeglica, tražitelja azila i migranata, njihovu registraciju i upućivanje na usluge, te za graničnu kontrolu i nadzor.\nU okviru humanitarnog i operativnog odgovora na COVID-19, kroz svoja finansijska sredstva EU nastavlja pružati podršku nedavno uspostavljenom hitnom privremenom objektu na lokaciji Lipa te osiguranje smještaja, hrane, higijenskih potrepština, medicinske njege i osnovnih usluga za do 1.000 osoba izvan smještajnih centara na području Unsko-sanskog kantona.\nEU očekuje da domaće vlasti u potpunosti iskoriste sredstva EU-a osiguravajući efikasnu koordinaciju u upravljanju migracijama i azilom, posebno kroz preuzimanje upravljanja privremenim prihvatnim centrima finansiranim sredstvima EU-a i pronalaženje drugih odgovarajućih javnih objekata. Preduslovi za kontinuiranu podršku EU-a Bosni i Hercegovini u ovoj oblasti jesu poštivanje domaćih propisa i međunarodnih obaveza u postupanju sa izbjeglicama i migrantima, posebno maloljetnicima, pored bezbjednog i nesmetanog rada humanitarnih partnera.\nS ovom posebnom mjerom u iznosu od 20 miliona eura, ukupna podrška za BiH u upravljanju migracijama od 2018. godine do danas iznosi 50,2 miliona eura, dok je iznos humanitarne pomoći 10,3 miliona eura. Nadalje, EU pomaže Bosni i Hercegovini u oblasti azila, migracija i upravljanja granicama sa 24,6 miliona eura od 2007. godine. Također, od januara 2016. godine, Bosna i Hercegovina je korisnica regionalnog programa „Podrška upravljanju migracijama u kontekstu zaštite osjetljivih kategorija“, u vrijednosti od 14,5 miliona eura za cijeli Zapadni Balkan i Tursku. Pored toga, u okviru Instrumenta koji doprinosi stabilnosti i miru (IcSP) Službe za instrumente vanjske politike Evropske komisije (FPI), Bosna i Hercegovina će biti među glavnim korisnicima regionalnog programa, zajedno sa Srbijom, vrijednosti od 8 miliona eura, s ciljem rješavanja COVID-19 izazova među migrantima i tražiteljima azila. EU je također angažovala stručnjaka za pomoć vlastima u Bosni i Hercegovini na koordinaciji upravljanja migracijama.


Za izgradnju fabrike meda u Rači obezbeđeno 280.000 EUR - Otvaranje pogona u planu za 2018. godinu - Edukaplus\nZa izgradnju fabrike meda u Rači obezbeđeno 280.000 EUR – Otvaranje pogona u planu za 2018. godinu\nIdejno rešenje Za izgradnju pogona za prikupljanje i plasman meda Saveza pčelarskih organizacija Srbije (SPOS) u Rači, za sada je obezbeđeno oko 280.000 EUR, kaže za eKapiju predsednik ovog saveza Rodoljub Živadinović. Prema njegovim rečima, u toku je usaglašavanje osnivačkog akta, te se očekuje da zajednička firma SPOS-a i opštine Rača koja bi gradila fabriku, bude osnovana sredinom januara 2017. godine.\nPodsetimo, SPOS je početkom novembra 2016. godine ponudu Opštine Rača ocenio kao najbolju u odnosu na ponude opština koje su bile u najužem izboru za izgradnju fabrike meda – Srbobrana, Ćuprije, Surdulice i Malog Zvornika. Tom prilikom rečeno je da predračunska vrednost pokazuje da će za izgradnju i opremanje objekta biti potrebno oko 650.000 EUR.\n– Autorka našeg ranijeg projekta „Reka meda“ trenutno razmatra mogućnost za dobijanje projekta koji bi omogućio tako nešto, ali to je još uvek jako daleko. Međutim, tako smo mislili i za „Reku meda“ i našu teglu za med jedinstvenog dizajna koju koriste samo pčelari SPOS-a, pa smo uspeli da do nje dođemo. Prema tome, problema nema, postoje samo izazovi – kaže za naš portal Rodoljub Živadinović.


Potvrdom porudžbine, smatra se da je zaključen Ugovor između Prodavnice i Korisnika, u skladu s odredbama Opštih uslova, za uslugu kupovine robe koju je Korisnik poručio. Nakon prijema porudžbine putem sajta, Prodavnica vrši telefonsku potvrdu, usmenim putem. Ukoliko službenik Prodavnice iz bilo kog razloga ne uspe da izvrši potvrdu porudžbine telefonskim putem u toku istog dana (npr. niko ne odgovara na poziv, pogrešan broj telefona, itd...), Prodavnica neće realizovati porudžbinu, a rezervisane proizvode će vratiti u slobodnu prodaju. Prodavnica ne može garantovati dostupnost istih proizvoda prilikom sledeće porudžbine.\nRok isporuke isključivo zavisi od kurirske službe Post Express-a, a na ovaj rok utiču izabrana usluga, mesto na koje se pošiljka šalje, organizacije rada u Pošti, vrednost i težina paketa. Sva roba poručena i potvrđena radnim danom (od ponedeljka do petka) do 14 biće predata kurirskoj službi istog dana, osim ukoliko nije drugačije dogovoreno sa Korisnikom.


Radulović: Za 20 mjeseci u Crnu Goru uloženo 1,2 milijarde eura – Bankar.me\nJanuary 18, 2021 CRNA GORA, FINANSIJE, SVE VIJESTI Leave a comment\nPandemija korona virusa jeste usporila, ali nije zaustavila priliv stranih direktnih investicija. U Crnu Goru je za 20 mjeseci uloženo više od 1,2 milijarde eura, saopštio je u intervjuu za Dnevne novine izvršni direktor Savjeta stranih investitora Crne Gore Ivan Radulović.\nKoliko je pandemija korona virusa negativno uticala na poslovni i investicioni ambijent, kako u svijetu, tako i u Crnoj Gori?\nRadulović: Pandemija korona virusa rezultirala je opsežnim socijalno-ekonomskim uticajima, izlažući značajan broj kompanija riziku da okončaju poslovanje. Kriza je posebno pogodila mala i srednja preduzeća i njihove zaposlene. Mnoge vlade preduzimaju korake kako bi umanjile negativne uticaje korona virusa na poslovanje i zaposlene. Neophodni su efikasna politika i fiskalni odgovori na nacionalnom nivou, kao i resursi i alati koji će im pomoći da prevaziđu ovaj ekonomski šok. Najveći izazov sa kojim se mala i srednja preduzeća danas suočavaju je pristup finansijama, što je bio izazov za mnoge kompanije i prije nego što je započela ova kriza. Svaka kriza je istovremeno i šansa, pa su otvorene nove mogućnosti za mala i srednja preduzeća za prelazak na digitalno poslovanje i transformaciju. Ovo je posebno došlo do izražaja u oblasti e-trgovine. Digitalizacija i tehnologija moraju biti u funkciji podrške razvoja malih i srednjih preduzeća. Na tom planu očekujemo i jači odgovor nove vlade u narednoj godini.\nZa mnoge zemlje u razvoju SDI igraju ključnu ulogu kao izvor finansiranja, s potencijalom da ojačaju ekonomsku otpornost ovih zemalja tokom krize i podrže rast zaposlenosti i ekonomsku transformaciju kroz fazu oporavka. Korona virus je dramatično uticao na globalizaciju, usljed čega su poremećeni tokovi stranih direktnih investicija. Prema UNCTAD-u, očekuje se da će se globalni tokovi SDI smanjiti između 30 i 40 odsto tokom 2020/21. godine. Ako kontrakcija globalnih stranih direktnih investicija traje neko vrijeme, posljedice po zemlje u razvoju biće ozbiljne.\nKoliko je ulazak Crne Gore u NATO, doprinio da se naša država pred investitorima pozicionira kao zemlja u koju su ulaganja sigurna?\nRadulović: Od kada je Crna Gora postala punopravna članica NATO-a 2017. godine, došlo je do značajnog povećanja priliva stranih direktnih investicija. Zvanični podaci za 2018. godinu govore da je gotovo polovina stranih direktnih investicija u 2018. godini potekla iz članica zemalja NATO-a.\nPojava korona virusa jeste usporila, ali nije zaustavila priliv stranih direktnih investicija u Crnoj Gori. Prema preliminarnim podacima Centralne banke, za devet mjeseci 2020. godine u Crnu Goru se slilo 506,8 miliona eura. Ako tome dodamo i da je tokom 2019. godine priliv stranih investicija iznosio 778 miliona eura, dolazimo do podatka da je u našu državu za 20 mjeseci uloženo više od 1,2 milijarde eura.\nKada je riječ o investicionim aktivnostima članica kompanija Savjeta, pandemija korona virusa nije značajnije poremetila naše planove. Kompanije članice Savjeta stranih investitora nastavljaju sa ulaganjem u Crnu Gori i sa realizacijom planiranih investicija da kao što je već najavljeno, u periodu 2020-2022. godina ulože okvirno 1,5 milijardi eura. Riječ je o planiranim dugoročnim investicijama koje imaju za cilj zaokruživanje započetih projekata, kao i unapređenje postojećih poslovnih procesa.\nPrema investicionim planovima naših kompanija članica, najveća ulaganja se očekuju u sektorima turizma (okvirno 640 miliona), energetike (okvirno 166 miliona), elektronskih komunikacija (okvirno 90 miliona), trgovine (okvirno 10 miliona), osiguranja (okvirno devet miliona), pomorstva (okvirno četiri miliona), dok će investicije EBRD-a iznositi okvirno do 300 miliona eura.\nIma li najava o dolasku novih investitora u Crnu Goru? Je li i dalje Crna Gora atraktivna za ulaganja?\nRadulović: Vjerujemo da će crnogorska ekonomija u narednim godinama i dalje biti pod snažnim uticajem investicija. Sprovođenje mjera konsolidacije javnih finansija pozitivno će uticati na razvoj ekonomskih aktivnosti kao i na mjere usmerene na optimizaciju javnog sektora. Vlada treba da nastavi borbu protiv sive ekonomije, što zahtijeva odlučnu reakciju relevantnih institucija i važan je faktor za fer tržišnu konkurenciju. Takođe, željeli bismo da naglasimo značaj predvidljivog i transparentnog poslovnog okruženja za dalju uspješnu realizaciju novih investicija. Ograničavajući faktor mogao bi biti nedostatak diverzifikacije crnogorske ekonomije koji bi mogao u potpunosti smanjiti pozitivne efekte stranih investicija. Od posebnog je značaja da se nastavi sa sprovođenjem mjera u oblastima vladavine prava i efikasnosti pravne zaštite, poboljšanja ekonomskih uslova i poslovne klime, poboljšanja infrastrukture i realizacije novih infrastrukturnih projekata, održavanja stabilnosti, uz očuvanje povjerenja u finansijski sektor.\nIma li interesovanja za ulaganja na sjever države?\nRadulović: Odavno se govori da je sjever Crne Gore naša velika razvojna prilika. Ipak, ova 2021. godina, možda, prvi put daje naznake da će to zaista biti tako. Svi nestrpljivo čekamo prve kilometre crnogorskog auto-puta koji će biti otvoren u novoj godini. Čini mi se da je i ski infrastuktura sa novim stazama i žičarama značajno ojačana i daje dobre osnove da za par godina crnogorski sjever, posebno region Bjelasice i Komova, postane ozbiljan regionalni ski-centar. Stoga me zaista ohrabruje što se trenutno gradi desetak ozbiljnih, novih hotela u Kolašinu i na Žabljaku, uglavnom zahvaljujući realizaciji programa ekonomskog državljanstva (Citizenship by Investment), koji omogućava aplikantima koji prođu ozbiljne provjere o ocjeni međunarodne podobnosti, da investiraju u pomenute hotele.\nSmatram da će, kada u Kolašin, a potvrđeno je da hoće, uskoro dođu Swissotel, Westin i slični brendovi, to mnogo značiti za turističku ponudu, kako u smislu prihoda, tako i u smislu poslovnih prilika za naše ljude, koji će radeći sa najboljim svjetskim GM-ovima i usvajajući standarde poslovanja ovih hotela, podizati cjelokupan nivo naše turističke privrede.\nDa li očekujete od nove vlade da ubrza administrativne procedure koje su investitori ranije označavali kao otežavajući faktor u poslovanju?\nRadulović: Pred novom vladom je puno izazova, imajući u vidu da je situacija sa pandemijom uticala na promjene poslovnih politika i da je na globalnom nivou uticala na pad ekonomske aktivnosti u sektorima turizma, saobraćaja, energetike i dr., a sa druge strane podstakla je razvoj ICT sektora.\nU narednom periodu treba donositi hrabre, odgovorne odluke koje će stimulisati razvoj ekonomije u svim sektorima. Vjerujemo da će se nova vlada na pravi način odnositi prema ovim izazovima, te da će nastaviti partnerstvo sa poslovnom zajednicom u Crnoj Gori na građenju stimulativnog poslovnog ambijenta.\nTakođe, iskreno vjerujemo da će Vlada, u skladu sa usvojenom odlukom na sjednici Savjeta za konkurentnost iz decembra 2019. godine, formirati “digitalnu koaliciju” kao koordinaciono i savjetodavno tijelo za oblast digitalne transformacije sačinjene od predstavnika resornih institucija iz Vlade, predstavnika biznisa i naučno-akademske zajednice. Učešće svih društvenih subjekata koji imaju znanja, kompetencije i iskustva u ovim poslovima je od ključne važnosti za uspješnu digitalnu transformaciju. Crna Gora je mala država i ima potencijal, znanje i resurse da postane digitalna zona u ovom dijelu Evrope.\nBliska i kontinuirana komunikacija sa Vladom i organima javne uprave ostaje važan alat Savjeta za podršku našim članovima u razvoju i unapređenju njihovog poslovanja u Crnoj Gori. U tom smislu posebno važnu ulogu ima Savjet za konkurentnost.\nKako vidite dalji razvoj crnogorske ekonomije\nRadulović: Dalji razvoj crnogorske ekonomije i društva podrazumijeva digitalizaciju kao razvojnu i transformacionu politiku i očekujemo da digitalna transformacija predstavlja jednu od ključnih politika Vlade u predstojećem periodu. Uspješna digitalna transformacija predstavlja veliku šansu za privredu što se pokazalo na primjeru drugih malih država, kao i država regiona. Savjet stranih investitora biće partner novoj vladi u svim ovim aktivnostima.\nPOJMOVIinvesticije u crnu goru ivan radulović SSICG Savjet stranih investitora (SSICG)\nSljedeći Oko 1.200 zaposlenih nastavlja da radi do nove sistematizacije\nPredstavljena Bijela knjiga: Sektor turizma zabilježio najznačajnijij pad\nŠoen: Ojačati kontrolu nad sukobom interesa


Kreće „sezonska rasprodaja“ u Orlandu: Svi na ponudi osim Fulca i Ajsaka – Navijaci Srbija\nOdbojkaši Ribnice osvojili Kup Srbije\nPOLUVREME: Crvena zvezda – Radnik 2:0\nNejmaru dosta bogatašice iz Pariza, čeka ponudu katalonske lepotice?\nHome > Košarka > Kreće „sezonska rasprodaja“ u Orlandu: Svi na ponudi osim Fulca i Ajsaka\nOrlando je spreman da se rastane sa Nikolom Vučevićem posle devet sezona. Ipak, tim sa Floride će, prema pisanju američkih medija pokušati da što više „zaradi“ na odlasku svog ol-star igrača. Od komšija iz Majamija, zatim San Antonija, Bostona i Šarlota koji su zainteresovani za Vučevića pokušaće da dobije nekoliko igrača ili prava na pikove na draftu.\nOvakav potez navodi da je Orlando prelomio da krene u kompletno renoviranje ekipe, jer povremene promene nisu mnogo donele prethodnih sezona. Od finala Istoka sa Bostonom (2-4) iz 2010. godine Medžik je samo u četiri navrata stigao do prve runde plej-ofa…\nTagged Nikola Vučević Orlando Medžik\nSeksistički skandal trese Nemačku – trener Borusije kažnjen vođenjem ženskog tima\nOn se poigrava, može i na drugoj poziciji


RJEŠAVATI PITANjA ZAPOŠLJAVANjA I STAMBENOG ZBRINjAVANjA - MojPrijedor.com - Portal Grada Prijedora - Prijedor Vijesti\nRJEŠAVATI PITANjA ZAPOŠLJAVANjA I STAMBENOG ZBRINjAVANjA\nPosted by mojprijedor on 9 Aprila, 2014 0 Comments\nPredsjednik Udruženja Roma Prijedor Ramo Salešević\nMeđunarodni dan Roma koristimo kao priliku da upozorimo i opomenemo sve institucije u BiH da moraju rješavati probleme Roma, a da su prioriteti zapošljavanje i stambeno zbrinjavanje, rekao je predsjednik Udruženja Roma Prijedor Ramo Salešević.\nOn je ocijenio da je saradnja sa gradskim vlastima u Prijedoru odlična, ističući da u oblasti obrazovanja lokalna vlast godinama pomaže sve osnovce, srednjoškolce i studente Rome.\n“Za projekat stambenog zbrinjavanja, za koji je u Prijedoru u ovoj godini Ministarstvo za ljudska prava i izbjeglice BiH odobrilo 90.000 KM, prijavilo se 10 kandidata. Procjenjujemo da će od tog novca 30.000 KM biti utrošeno za izgradnju nove stambene jedinice, a ostatak na rekonstrukciju postojećih”, dodao je Salešević.\nRukovodilac Filijale Zavoda za zapošljavanje Republike Srpske Prijedor Zdravko Suvajac rekao je da je veliki napredak u dekadi Roma činjenica da ne vrijedi više percepcija da su Romi neobrazovani, neuki i nepismeni.\n“Imamo Rome književnike, zdravstvene radnike, zaposlene u javnim preduzećima, dobre majstore i dobre zanatlije. To je znatan pomak, ali ne smijemo biti prezadovoljni”, rekao je Suvajac novinarima u Prijedoru u povodu 8. aprila, Međunarodnog dana Roma.\nOn je dodao da godinama unazad Zavod od Ministarstva za ljudska prava i izbjeglice BiH dobija po 220.000 KM za zapošljavanje Roma u Republici Srpskoj, od čega oko 100.000 biva realizovano u prijedorskoj regiji.\n“I ove godine očekujemo približno jednak iznos za 14 aplikacija koje smo dobili putem javnog konkursa. Među njima je 11 samozapošljavanja i tri zapošljavanja kod poslodavca”, rekao je Suvajac.\nPrijedorskim Romima u obilježavanju današnjeg dana u takozvanoj “romskoj kući” pridružili su se predstavnici lokalne vlasti, policije i javnih ustanova.\nIz gradskog budžeta finansirano je i uvođenje ulične rasvjete i odveđenje površinskih voda u Brđanima, drugom romskom naselju u Prijedoru.


Orašje, 21. maj/svibanj, 2015. - Federalni ministar unutrašnjih poslova Aljoša Čampara i direktor Federalne uprave policije Dragan Lukač posjetili su danas MUP Tuzlanskog kantona, gdje ih je primio ministar Alen Gadžo i MUP Posavskog kantona/županije, gdje su ih primili ministar Meho Delić i policijski komesar Marijan Mikić.\nNa sastancima je razgovarano o stanju u oblasti sigurnosti na područjima ovih kantona te o jačanju svih policijskih kapaciteta na nivou Federacije BiH. Prezentirane su aktivnosti koja ministarstva provode u skladu sa svojim nadležnostima. Na osnovu iznijetih parametara zaključeno je da se stanja sigurnosti u oba kantona mogu ocijeniti kao zadovoljavajuća. Razgovarano je i o preduzimanju sigurnosnih mjera prilikom predstojeće posjete pape Franje Bosni i Hercegovini.\nMinistri Gadžo i Delić, kao i policijski komesar Mikić upoznali su federalnog ministra i direktora o stanju u oblasti materijalno-tehničke opremljenosti te su definisani pravci daljnjeg unapređenja saradnje i zajedničkog djelovanja Federalnog minstarstva untrašnjih poslova, Federalne uprave policije i kantonalanih ministarstava unutrašnjih poslova u borbi protiv terorizma, organizovanog i međukantonalnog kriminala.KRAJ.


Kompanija Jadar Risorsiz (Jadar Resources Ltd) iz Australije saopštila je da veruje da će novoformirani entitet na Balkanu prepoznati napore novog posvećenog menadžerskog tima koji unosi dodatnu vrednost u projekat litijuma i borata u Rekovcu.\nOva kompanija namerava da izdvoji svoju srpsku litijumsku i boratinsku imovinu u novoosnovanu balkansku podružnicu Balkan Mining and Minerals Limited, čija je namera da preduzme inicijalnu javnu ponudu kako bi se lakše uvrstila na australijsku berzu hartija od vrednosti (ASX), objavio je krajem februara internacionalni portal posvećen investitorima i globalnom finansijskom tržištu Proactive Investors.\nPrema predloženoj transakciji, Jadar će zadržati udeo od približno 22% u Balkan post IPO, omogućavajući Jadru i njegovim akcionarima da održe izloženost srpskoj litijumskoj i boratnoj imovini.\nJadar i Balkan sklopili su ugovor o pretplati i saradnji sa kompanijom Sendfajеr rizorsis (Sandfire Resources Ltd), čime je Sendfajеr pristao na ulaganje od dva miliona dolara, što bi Balkanu omogućilo da ima koristi od tehničkih i strateških resursa ove kompanije, piše na portalu.\nPredložene transakcije i uvršćavanje na tržište dovešće do toga da Jadar stvori novog istraživača metala usmerenog na Balkan sa sposobnošću da direktno usmeri fokus na srpsku litijumsku i boratnu imovinu i dodeli neophodne resurse potrebne za trenutnu vrednost.\nKvalitetna, ali neistražena imovina\nIzvršni direktor Jadra Adrijan Pol rekao je:\n- Projekat Rekovac predstavlja visokokvalitetno, ali neistraženo dobro koje je za Jadar bilo u manjem fokusu, s obzirom na naš brzorastući portfolio latinoameričkih plemenitih metala i austrijsku litijumsku imovinu. Novoformirani balkanski entitet uvideće koncentrisane napore novoodvojenog menadžerskog tima na uvođenju dodatne vrednosti u projekat Rekovac, dok će istovremeno omogućiti Jadru da zadrži izloženost Rekovcu putem našeg udela u kapitalu. Dodavanje Sendfajera u balkanski registar biće značajno dostignuće i značajno potvrđivanje verovanja u sposobnost novog balkanskog tima i vrednosni predlog kompanije.\nPROJEKAT REKOVAC - LITIJUMSKA GROZNICA, POSRED PLODNE ZEMLJE - 16. 4. 2021.\nBalkan predlaže imenovanje jakog odbora na čije je čelu novoizabrani predsedavajući Šon Marej. Njegova izvršna menadžerska karijera uključuje niz visokih uloga u rudarskim i istraživačkim kompanijama širom sveta i položaje u odborima povezanih kompanija Rio Tinto PLC.\nTakođe se predlaže imenovanje izvršnog tima na terenu uz pomoć Miloša Bošnjakovića, suosnivača i bivšeg člana odbora Adriatic Metals PLC.\nSrpska litijumska i boratna imovina\nLitijumska i boratna imovina Jadra u Srbiji, koje su predmet predloženog istraživanja, uključuje projekat Rekovac i zahteve na čekanju za nove dozvole za istraživanje koje je podneo Jadar.\nKompanija se nada da će Ministarstvo energetike i rudarstva Srbije izdati nove dozvole ubrzo nakon što se dobiju sva odobrenja za relevantne institucije.\nOva potencijalna područja za dobijanje novih dozvola su "istraživačka područja" projektnih istraživanja koja pokrivaju regione koji se smatraju perspektivnim za litijum, borat i druge povezane elemente.\nProjekat Rekovac nalazi se u zoni Vardar, u usponu od litijum-boratnog nivoa Tier 1.\nMINISTARSTVO ODOBRILO ISTRAŽIVANJA PD JADAR LITIJUM NA PET PODRUČJA: REKOVAC, URSULE, SIOKOVAC, PRANJANI I DOBRINJA - 14. 5. 2021.\n"Metal okrenut budućnosti"\nUpravni direktor Sendfajera Karl Simić rekao je:\n- Sendfajer održava strateška ulaganja u brojne perspektivne kompanije u razvoju širom sveta kroz naš program Sandfire Ventures i, kao deo te inicijative, veoma smo zadovoljni što smo započeli ovu investiciju kao kamen temeljac projekta Rekovac. Sendfajer će ući sa 22% udela na Balkanu i, prema sporazumu o saradnji, pružaće tehničku i stratešku pomoć balkanskom timu dok budu napredovali u istraživanju i razvoju ove uzbudljive litijumske imovine. Litijum je metal okrenut ka budućnosti koji, poput bakra, čini važan deo niza metala potrebnih za pomoć globalnoj tranziciji ka dekarbonizaciji snabdevanja energijom.\nPREZENTACIJA JADAR 2019.\nPREZENTACIJA JADAR 2020.


April 2015. - Portret devojke sa crvenim perlama u kosi, Nepoznati autor (minhenska škola), 19. vek - The Royal Family of Serbia\nApril 2015. – Portret devojke sa crvenim perlama u kosi, Nepoznati autor (minhenska škola), 19. vek\nDelo je otkupljeno posredstvom KPR od Jovanke Dejkovićkao rad Đorđa Krstića 1956.\nPortret tamnokose devojke sa crvenim perlama, u poluprofilu predstavljen je u dopojasnoj verziji. Identitet devojke nije poznat, mada način predstavljanja i kostim ukazuju da je reč o devojci iz višeg građanskog sloja. Stilskim karakteristikama portret upućuje na slikarstvo nastalo pod jakim uticajem minhenske škole realizma druge polovine 19. veka.\nNa srpskom kulturnom području, poslednjih decenija 19. veka, uz delovanje slikara koji su se školovali na Akademiji likovnih umetnosti u Minhenu, razvija se realizam čiji će uticaji trajati i u vreme stvaranja srpske moderne. U srpskom slikarstvu realizam nikad nije zaživeo u pravom smislu kakav je postojao u evropskom slikarstvu tog vremena, pre svega u simbiozi tematike i tehnike. Srpski slikari školovani u Minhenu po povratku u Srbiju našli su se pred problemom prilagođavanja uslovima jedne društveno i kulturno nerazvijenije sredine. Nedovoljna razvijenost i spremnost da se prihvate nove socijalne teme za koje se zalagao evropski realizam uticala je na to da se ti umetnici fokusiraju na portrete, religiozne i istorijske kompozicije i pejzaže. Ako govorimo o opštim (zajedničkim) karakteristikama njihovih radova ističe se pre svega tonsko rešenje i prigušena gama, pa tako na delima Miloša Tenkovića, Đorđa Krstića i Đorđa Milovanovića izranjaju tamno zelene, zagasito crvene i srebrnosive boje i kontrasti.\nIpak, istraživanja i stilske analize dela ukazuju da se slika ne može pripisati niti jednom od naših sledbenika minhenske škole, iako je nabavljena kao rad jednog od njih. Buduće stručne analize otkriće identitet autorskog dela.


Seul ostaje uporište Vašingtona za obuzdavanje Rusije i Kine - 09.12.2016, Sputnik Srbija\nSeul ostaje uporište Vašingtona za obuzdavanje Rusije i Kine\nPoslanici Parlamenta Južne Koreje izglasali su opoziv predsednice Park Geun Hje zbog umešanosti u korupcijski skandal, zbog čega su se pojačali pozivi da... 09.12.2016, Sputnik Srbija\n© Flickr / Mario Sánchez PradaSeul\nPoslanici Parlamenta Južne Koreje izglasali su opoziv predsednice Park Geun Hje zbog umešanosti u korupcijski skandal, zbog čega su se pojačali pozivi da podnese ostavku.\nBorislav Korkodelović, dobar poznavalac prilika u toj državi za Sputnjik kaže da je do smene predsednice došlo jednim relativno bizarnim povodom.\n„Predsednica Park već više decenija ima veoma blisku prijateljicu, gospođu Čoi, koja je koristeći prijateljske veze sa predsednicom, uticala na velike poslovne krugove da joj pomognu u formiranju dve nevladine organizacije koje su podržavale sport i kulturu i u koje se slilo više od 65 miliona dolara. Priča je krenula pre nekoliko meseci u jednim relativno levičarskim i veoma nacionalističkim novinama koje su objavile seriju članaka o toj aferi. Predsednica je zbog toga morala da otpusti neke od svojih najbližih saradnika iz takozvane ’Plave kuće‘, a na kraju je tužilaštvo iz Seula utvrdilo da je i ona sama osumnjičena da je dozvoljavala takve radnje gospođe Čoi. Ta žena je sada sa još nekoliko bivši saradnika predsednice Park u zatvoru, a Parlament, ali i nezavisna komisija tragaju za dokazima šta se sve krije iza tog slučaja“, objašnjava Korkodelović.\nOn napominje da je ta afera izazvala veliko nezadovoljstvo naroda i da je u proteklih šest subota gotovo dva miliona ljudi izašlo na ulice Seula i drugih gradova u Južnoj Koreji.\n„Ta zemlja ima 50 miliona stanovnika, a kada dva-tri miliona ljudi, kao prošle subote, izađe na ulice u demonstracijama na kojima se odlučno zahteva ostavka predsednice Park, onda mogu da se shvate dimenzije tog nezadovoljstva. Za mene je to jedna od najznakovitijih činjenica vezano za taj događaj, taj revolt naroda. Kolone nezadovoljnih ljudi u Seulu su dugačke 3 kilometra, to je neprekidna masa ljudi koji u rukama drže kandila i baklje, tu su mlade žene sa decom, univerzitetski profesori, kao i studenti i srednjoškolci koji su zbog svojih rezultata na PISA testovima ponos Južne Koreje, obični ljudi… Ne bi me začudilo da na nekoj od sledećih dodela Nobelove nagrade za mir upravo ti demonstranti budu nominovani za nagradu“, kaže Korkodelović.\nKako kaže, Južna Koreja je 11. ekonomska sila sveta, članica G20 i saveznik Amerike, ali i zemlja koja sada ulazi u jedan vrlo neizvestan period.\n„O smeni predsednice treba da odluči Ustavni sud koji za odluku ima 180 dana. U tom sudu međutim sedi nekoliko njenih odanih pristalica na koje ona računa, pa može da se dogodi da odluka o impičmentu bude poništena. Ukoliko, međutim, Ustavni sud usvoji odluku Parlamenta onda će izbori za novog šefa države biti održani u roku od 60 dana. Privreda bi trebalo da nastavi da funkcioniše, ali ako se haos i neizvesnost nastave, onda će to imati odraza na ekonomiju Južne Koreje, ali i na njene glavne partnere“, napominje Korkodelović.\nKada je reč o mogućim geopolitičkim promenama u regionu koje bi mogle da dođu sa eventualnom promenom vlasti u Južnoj Koreji, stručnjak za probleme Azijsko-pacifičkog regiona Vladimir Terehov za Sputnjik kaže da Južna Koreja jeste država koja se brzo razvija, ali da ona ipak još nije vodeći igrač u regionu.\n„Tamo su još uvek, uz objektivne okolnosti, prilično uski okviri za geopolitičko manevrisanje. Glavni igrači koji veoma pažljivo prate razvoj situacije u Južnoj Koreji su Peking, Tokio i Vašington. Mora se imati u vidu da je Južna Koreja specifična država, jer se na njenoj teritoriji nalazi američki vojni kontigent. Vašington i Seul su vojno-politički saveznici. Osim toga, Južna Koreja ima sopstvene jake vojne snage koje neće dozvoliti bilo kakav metež u državi ili nekakve značajne međupartijske sukobe. Ne mislim da će se novonastala situacija odraziti na normalno funkcionisanje države“, smatra Terehov.\nSeul: Pjongjang gomila oružje i vojsku\n23 Avgust 2015, 08:56\nEvgenija Kima iz Centra za korejske studije smatra da moguća smena vlasti u Južnoj Koreji neće biti problem za novu američku administraciju i samog Donalda Trampa.\n„Koreja i SAD su bili i ostali vojno-politički saveznici. Smena vlasti u Južnoj Koreji neće dovesti do promena u odnosima, kao što ni dolazak Trampa u SAD neće bitno uticati na geopolitičke odnose. Južna Koreja je bila oslonac za SAD u regionu, kako bi Vašington imao uporište odakle može da utiče na obuzdavanje Kine i Rusije. U tom smislu prisustvo američke vojske u Južnoj Koreji je vojno-strateška mera i zato se ništa ovde drastično neće promeniti“, objašnjava Kim za Sputnjik.\nZanimljiva je činjenica da je zahtev za opoziv predsednice potpisala 171 osoba, a kako bi on bio usvojen potrebna je dvotrećinska većina u Parlamentu, to jest podrška 200 od 300 poslanika, što praktično znači da su zahtev podržali i neki poslanici vladajuće stranke predsednice Južne Koreje.


Konkurs za pesnike mlađe od 27 godina\nNarodna biblioteka i Savet 30. kulturne manifestacije "Matićevi dani" iz Ćuprije raspisali su konkurs za književnu nagradu "Matićev šal", koja se dodeljuje za prvu zbirku poezije autora do 27 godina starosti.\n"Matićevi dani" su posvećeni velikanu srpke književnosti, nadrealisti, esejisti, doplomati, akademiku Dušanu Matiću (1898-1980), rodjenom u Ćupriji, povodom njegovog rodjendana 12. septembra.\nKnjigu pesama, objavljenu u periodu avgust 2010. jul 2011. godine, u pet primeraka, treba poslati na adresu: Narodna biblioteka "Dušan Matić" (za konkurs), 35230 Ćuprija, Ulica Milice Cenić 15, navodi se u saopštenju.\nKonkurs je otvoren do 19. avgusta.\nNagrada se sastoji od ručno pletenog šala, unikatne povelje i novčanog iznosa i, po tradiciji, laureatu se uručuje na završnom delu polovinom septembra.


Brnabiæeva i Joksimoviæeva sa šefom delegacije EU: Evropska komisija jasno dala preporuku - B92\nPredsednica Vlade Republike Srbije Ana Brnabiæ sastala se se danas sa šefom Delegacije Evropske unije u Srbiji Emanueleom Žiofreom.\nIzvor: B92 petak, 22.10.2021. | 13:28\nPredsednica Vlade Republike Srbije, zajedno sa ministarkom za evropske integracije i glavnom osobom za pregovore Jadrankom Joksimoviæ, razgovarala je sa Žofreom.\nBrnabiæeva je naglasila da ovaj sastanak održan po objavljivanju izveštaja EK, a pre finalne odluke država èlanica o tome da li ce podržati otvaranje klastera, da Srbija ima kontinuiranu komunikaciju sa EU delegacijom i svim državama èlanicama i da otovoreno razgovara u vezi sa daljim reformama, a pre svega u oblasti vladavine prava.\nGovoreæi o ovogodišnjem izveštaju o napretku Srbije premijerka Brnabiæ je rekla da je u njemu objektivno sagledano sve što je Vlada Srbije postigla na ubrzanju politièkih i ekonomskih reformi, realizujuæi time i jedan od svojih strateških prioriteta.\n"Posebno je važno to što je Evropska komisija jasno dala preporuku da smo dostigli kriterijume neophodne za otvaranje dva klastera poglavlja i danas smo u prilici da vama, kao predstavnicima EU i država-èlanica EU, pružimo i dodatne informacije o usvajanju i sprovoðenju svih neophodnih reformi. Zbog toga nam je znaèajno što se ovaj sastanak održava odmah nakon Izveštaja o napretku, a pre finalne odluke država èlanica o tome da li æe podržati otvaranje klastera", rekla je predsednica vlade i izrazila uverenje da æe i ta dodatna pojašnjenja doprineti da dobijemo saglasnost za formalni nastavak pregovora do kraja ove godine.\nKako je naglasila, preporuka Evropske komisije za dalje otvaranje klastera politièki je veoma znaèajna ne samo kao podsticaj Vladi da nastavi motivisano i odgovorno da realizuje svoje reformske planove, veæ i graðanima Srbije ali i svima u regionu, koji još jednom i na ovaj naèin dobijaju jasnu potvrdu o perspektivi èlanstva u EU. "Našim graðanima posebno je važno što je postignut napredak u svim segmentima vladavine prava, kao i to što je taj napredak rezultat snažnijeg politièkog liderstva i zajednièkog delovanja svih institucija države Srbija. Želimo dodatni napredak u svim oblastima, a naroèito u vladavini prava, i za to nam je znaèajna kontinuirana komunikacija sa EU delegacijom u Srbiji i svim državama èlanicama", rekla je Brnabiæeva.\nMinistarka Jadranka Joksimoviæ istakla je da Izveštaj obezbeðuje potrebnu ravnotežu u oceni svega što je Srbija ostvarila u prethodnom periodu. Kako je rekla, veoma je važno za dalji reformcki proces da je evidentirano da smo ispunili sve kriterijume za otvaranje svih 12 poglavlja u dva klastera: klastera 3 koji se odnosi na inkluzivni rast i kompetitivnost i klastera 4 – Zelena agenda, digitalizacija i održiva povezanost. Takoðe, kako je ministar podvukla, u veæ otvorenom klasteru 1, koji se odnosi na osnove vladavine prava, konstatovan je napredak u svim oblastima - u reformi pravosuða, slobode izražavanja i medija, borbe protiv korupcije, osnovnih ljudskih i manjinskih prava, borbe protiv organizovanog kriminala.\n"U nekim segmentima sprovoðenje reformi je brže, a u drugim je ta dinamika nešto sporija, ali je napredak uoèen u svim oblastima i zabeležen je i u samom Izveštaju", kazala je Joksimoviæeva. Kako je naglasila, uverena je da æe opšte ocene Evropske komisije, koje pokazuju iskrenost, posveæenost i sposobnost Vlade da u doba globalne pandemijske krize sprovodi politike od znaèaja za proces pristupanja, biti dovoljan orijentir državama èlanicama da se usaglase o daljem otvaranju klastera.\nAmbasador Žiofre zahvalio je vladi što je sazvala ovaj sastanak sa ambasadorima država èlanica EU – što je pozitivan pokazatelj posveæenosti Srbije jaèanju dijaloga o reformama radi rešavanja prioriteta i neophodnih aktivnosti identifikovanih u godišnjem izveštaju Evropske komisije. Ambasador Žiofre je podsetio da izveštaj odražava poveæan broj inicijativa vlade za ispunjavanje kriterijuma EU poslednjih meseci, koje imaju potencijal da se pretoèe u opipljiv napredak kada se u potpunosti sprovedu. On je podsetio da su Evropska unija i njene èlanice, ranije ovog meseca na Brdu, ponovo potvrdile posveæenost EU evropskoj perspektivi Srbije i procesu pridruživanja. Sa novom metodologijom, oni podstièu Srbiju da nastavi reforme i oèekuju da Srbija ispuni svoje obaveze, posebno u oblasti vladavine prava. Ambasador Žofre je dodao da su lideri EU na Brdu izrazili oèekivanje da æe partneri na Zapadnom Balkanu, ukljuèujuæi Srbiju, jasnom i doslednom javnom komunikacijom preneti prednosti pristupanja EU i podrške Evropske unije i njenih investicija.


Veoma slab odziv tinejdžera na vakcinaciju u Novom Pazaru – Sandzaklive.rs\nVeoma slab odziv tinejdžera na vakcinaciju u Novom Pazaru\nEpidemiološka situacija u Novom Pazaru, trenutno je stabilna. Poslednjih nekoliko dana nema novih prijema.\nBrzim antigenskim testom se dnevno, registruje jedna ili nijedna pozitivna osoba. Za prvih 13 dana ovog meseca, PCR metodom nije registrovan nijedan novi slučaj. U poslednjih nedelju dana, na Infektivnom odeljenju od zaražavanje korona virusom leče se dva pacijenta. Ostala odeljenja su, posle pola godine, pre više od mesec dana izašla iz kovid sistema i ušla u normalan sistem rada.\nZdravstvene radnike u ovom gradu ipak zabrinjava smanjeno interesovanje za imunizaciju protiv ovog virusa. U poslednjih mesec dana, na dva punkta, dnevno se vakciniše po 20-30 građana, a među njima najviše je starijih od 65 godina.\nDirektor Zavoda za javno zdravlje (ZZJZ) dr Šefadil Spahić ocenjuje da je „posebno nezadovoljavajući odnos mladih od 16 do 18 godina“.\n– Od te populacije imamo vakcinisanih tek oko stotinu. Ta činjenica nas zabrinjava, iako je „Fajzer“ vakcina odobrena i preporučena za taj uzrast, rekao je, za naš list, dr Spahić i pojasnio da pre vakcinisanja moraju da se konsultuju sa pedijatrom i da imaju saglasnost roditelja, koji od izabranog lekara treba da uzmu potvrdu da dete može da primi vakcinu.\nOn stalno apeluje i na ostale na građane da se vakcinišu i da se pridržavaju protivepidemioloških mera, a „ako to ne urade i ne pridržavaju se, onda nam na jesen sledi nestabilna epidemiološka situacija“.\nPrema podacima ZZJZ, na teritoriji Novog Pazara vakcinisano je ukupno 37.998 građana – 19. 493 primilo je prvu dozu, a obe 18.505. Za kolektivnu imunizaciju, neophodno je da vakcinu primi 55 hiljada stanovnika ovog grada. (Danas)\nNovi Pazar Vakcine\nRaste broj novozaraženih, evo koliko je danas u Novom Pzaru


Penzioneri povratnici bez zdravstvene zaštite u livanjskom kantonu\nPoslanik u Predstavničkom domu Federacije B i H,Velimir Kunić pozvao je danas u Banjaluci vlasti Federacije i Republike Srpske da riješe spor u vezi liječenja povratnika penzionera u livanjskom kantonu zbog čega, od 1.februara ove godine, između tri i četiri hiljade ljudi više nema besplatnu zdravstvenu zaštitu.\nOdlukom zvaničnika livanjskog kantona da se penzionerima povratnicima ukine zdravstvena zaštita krše se osnovna ljudska prava zagarantovana svim konvencijama i ustavima Bosne i Hercegovine i Federacije.\nIzjavio je ovo danas na konferenciji za novinare u Banjaluci, poslanik u Predstavničkom vijeću Parlamenta Federacije B i H, Velimir Kunić naglašavajući da je ovom mjerom, koja je stupila na snagu 1.februara, direktno pogođeno između tri do četiri hiljade povratnika, uglavnom starijih lica.\nOn je istakao da je između Republike Srpske i Federacije potpisan sporazum o rješavanju ovog pitanja ali ne i na nivou kantona koji je zadužen za njegovo provođenje. Zbog toga je prema kantonalnim zdravstvenim ustanovama stvoren dug između 70 i stotinu hiljada konvertibilnih maraka na osnovu naknade od jedne konvertibilne marke po penzioneru mjesečno, koju Fond zdravstvenog osiguranja Republike Srpske nije uplaćivao posljednje tri godine. Zbog nebrige nadležnih ispaštaju povratnici penzioneri koji sada, samo za ovjeru zdravstvene knjižice, moraju plaćati 10 maraka mjesečno, ističe Velimir Kunić.\n«Nama je svima jasno da je ovdje prekršen Ustav, da je prekršen zakon. I zbog nesporazuma, najblaže rečeno, nadležnih institucija koje trebaju da rješavaju ovo pitanje a izgleda da ga ne mogu riješiti, kao što se ne mogu riješiti mnoga pitanja na nivou ove države, onda imamo jednu apsurdnu situaciju - ako se ne mogu riješiti ta pitanja od nadležnih institucija, nikog to nije briga, znači da će posljedice snositi oni koj su dovedeni u takvu situaciju da moraju ispaštati a to su penzioneri.»\nVelimir Kunić je danas izrazio očekivanja da će ovo biti jedno od prioritetnih pitanja i za novu Vladu Republike Srpske kako bi se problem zdravstvenog zbrinjavanja povtratnika-penzionera u livanjskom kantonu što prije riješio.


Tanjug 23. septembra 2021. 13:31\nBUDIMPEŠTA – Češki premijer Andrej Babiš izjavio je danas da Evropa mora da poveća natalitet kako bi sprečila opadanje broja stanovnika, a da je aktuelna pandemija korona virusa dokazala da su države koje vrednuju porodice i nezamenljive.\nOn je na Četvrtom demografskom samitu, na kome je govorio i predsednik Srbije Aleksandar Vučić, dodao da iako se u Češkoj poslednjih godina povećava natalitet, još uvek nije dostigao zadovoljavajući broj za očuvanje nacije.\nKako je rekao, osnova društva je porodica, a dete osnova ljudskog postojanja.\n„Deca su za nas smisao života, ne bi trebalo da budu teret porodičnom budžetu. Ako budemo u vladi nakon izbora u oktobru, insistiraćemo na uvođenju ministarstva za porodičnu politiku“, rekao je Babiš.\nOn je ukazao i na klimatske dogme koje sugerišu da sve veći natalitet izaziva klimatske promene.\n„Da li to znači da bi čovečanstvo trebalo da izumre da bi se spasio svet“, zapitao je Babiš.


Mi ćemo znati kako da se odnosimo prema njima, poručio je\nNEZADOVOLJAN Dodik: Usvajanjem Rezolucije o Srebrenici dio većine u Crnoj Gori se obračunao s RS-om\nPredsjedavajući Predsjedništva BiH Milorad Dodik izjavio je da su parlamentarne političke partije koje su u Skupštini Crne Gore usvojile Rezoluciju Srebrenici ispoljile otvoreni akt neprijateljstva prema RS i Srbima.\nUpitan da prokomentariše usvajanje Rezolucije o zabrani negiranja genocida u Srebrenici u Skupštini Crne Gore, Milorad Dodik je rekao kako je i dio većine u Skupštini koji su ušli glasovima srpskog naroda popustili pod pritiskom i ucjenama.\n- Mi ćemo znati kako da se odnosimo prema njima. Šteta je što je dio većine, koji je i srpskim glasovima ušao u parlament Crne Gore popustio pred pritiscima i ucjenama i na takav način se obračunao sa Srbima i Republikom Srpskom. Bilo bi mnogo bolje da su istine radi, budućnosti radi i novih generacija radi pogledali izvještaj koji je sačinila Nezavisna komisija na čelu sa Gideonom Grajfom o Srebrenici i odredili se o tome - istakao je Dodik.\n- Ako Parlamentarna skupština BiH nije usvojila jedan takav akt postavlja se pitanje šta je to motivisalo Crnu Goru da se o tome određuje, posebno ako je riječ o tragičnim događajima koji nemaju veze sa Crnom Gorom. Ako je DPS-u proradila savjest, jer je njen lider učesnik ratnih dešavanja 90-ih, nije jasno šta je druge političke partije u Crnoj Gori rukovodilo za jednu sramnu rezoluciju kakva je sinoć usvojena u crnogorskom parlamentu - rekao je Dodik.\n17.06.2021 u 22:05\nMilorad Dodik Skupština Crne Gore Crna Gora


Štićenici Igora Radojičića motornim testerama nasrću na građane i progone ih iz njihovih kuća - Banjaluka24\nŠtićenici Igora Radojičića motornim testerama nasrću na građane i progone ih iz njihovih kuća\n7. Oktobra 2020.7. Oktobra 2020.\n0 Dijeljenja 711.9Pregleda\nMoralna Nakaza Igor Radojičić stoji čvrsti iza tajkuna Dragomira Batara (senior), njegovog zeta Aleksandra Paspalja, visokog funkcionera Uprave za obezbjeđenje ličnosti i objekata MUP RS koji su nezakonito privatizovali dio ulice Koste Majkića u naselju Paprikovac.\nNe samo da su nezakonito privatizovali dio ulice, već ne dozvoljavaju pristup Rajku i Nadi Mihajlović njihovom domu.\nBudući da su Mihajlovići pokušali legalnim sredstvima, putem sudova, da ostvare svoja prava, Batar i Paspalj im prijete godinama, a posljednji napad na njih desio se 21.08.2020. godine, kada je Nadi Mihajlović, jedan od batinaša Batara i Paspalja, prijetio Motornom Testerom.\nŽivoti Mihajlovića su u stalnoj opasnosti, najveći dio porodice iselio se iz kuće, pod pritiskom Radojičićevih štićenika, a u svom domu ostala je jedino Nada Mihajlović.\nOva jeziva priča o progonu porodice Mihajlović traje već nekoliko godina, a Radojičić štiti napadače i uzurpatore gradske imovine, jer mu Batari i Paspalji donose 3.500 hiljade glasova na izborima.\nUz to, član najuže porodice Batara, njegov sinovac Dragomir Batar (junior), član SNSD-a, odbornik je u Skupštini Grada Banjaluka. I, takođe, član Nasilničkog Jata Moralne Nakaze Radojičića!\nDa bih detaljno pojasnio užasne okolnosti kojima je izložena porodica Mihajlović, potrebno je nekoliko tekstova u kojima ću dokumentovati način na koji takozvane institucije, njihovi nosioci, rade u korist kriminalaca, nasilnika i pljačkaša gradske imovine i pomažu im u progonu građana koji ne pripadaju Režimu, u ovom slučaju Radojičićevoj kliki.7.\nTo se odnosi na policiju, Tužilaštvo, Republičku geodetsku upravu, gradske službe i niz drugih takozvanih institucija koje su, odreda, angažovane na uništenju porodice Mihajlović, samo da bi zaštitili interese Batara i Paspalja.\nU cijelom slučaju, Radojičić je, kao njihovog advokata, angažovao svog štićenika-kriminalca Stojana Vukajlovića, odbornika SNSD-a u Skupštini Grada Banjaluka.\nGrad je, svojevremeno, podnio tužbu protiv narečenih (putem Pravobranilaštva), zbog uzurpacije zemljišta, a sada Uzurpatore na Sudu zastupa pripadnik gradske vlasti – odbornik Vukajlović, čije sam kriminalne pokušaje da se, za sitan novac, dokopa šest stanova i poslovnih prostora i ošteti Grad za cca 256 hiljada KM, već ranije raskrinkao.10.\nNemoralno je, kriminalno i mimo svakog zakona da Vukajlović, koji je odbortnik i plaća ga Grad Banjaluka, zastupa stranke koje je Grad tužio i na taj način direktno radi protiv institucije u kmojoj je odbornik.\nO navedenom se izjasnio i Transparency International, 21.08.2020., potvrđujući rečeno: “U članu 5. stav 11. tačka g) Kodeksa etike advokata Advokatske komore Republike Srpske propisano je da je advokat dužan odbiti zastupanje ako je zahtjev ili interes stranke u suprotnosti sa interesima pravnog lica u kojem advokat ima kakav položaj ili ga zastupa.\nU konkretnom slučaju, “interesi stranaka koji su oduzeli ulicu, u suprotnosti su sa interesom Grada Banjaluka, odnosno pravnog lica u kojem je advokat Stojan Vukajlović odbornik u Skupštini Grada.”\nMeđutim, to ništa nije promijenilo, jer je Radojičić, koji je za Vukajlovića, kada je prešao u redove SNSD-a (mladi Papak), a prije toga bio u nizu stranaka, kazao da će tim prljavim aktom “biti značajno ojačan”. I jeste, jer mu Vukajlović pomaže da zaštiti kriminalce koji su uzurpirali put što se koristi već 40 godina. I pregradili ga lancem, što potvrđuje i fotografija na kojoj se vidi kako to čini Dragomir Batar (senior).\nU prvom dijelu ove jezive priče o opštepoznatoj neljudskosti Radojičića i njegovoj spremnosti da uvijek podrži Progonitelje nevinih građana, objavljujem i njegovu odluku kojom, mimo svih zakona i donešenih rješenja o rušenju bespravno izgrađenih objekata visokog policijskog funkcionera Aleksandra Paspalja.\nRiječ je o objektu za uzgoj pasa u ulici Jovana Raškovića, koji je nelegalno izgrađen na zemljištu otetom od Grada i nalazi se svega 250 metara od UKC RS BL.\nDa je zemljište oteto svjedoči i fotografija na kojoj se jasno vidi da su Batar i Paspalj zagradili i stub ulične rasvjete, koji “izniče” iz njihovog bespravno sagrađenog objekta.\nZa kraj prvog dijela – da ne bi bilo nikakve zabune, Batareva i Paspaljeva parcela (u koju spada i nezakonito oteto gradsko zemljište), izlazi na dvije ulice – Koste Majkića i Jovana Raškovića. (nastaviće se)\nU RS još 142 nova slučaja virusa korona, više od polovine iz Banjaluke\nNenad okt 07, 2020 at 9:03PM\nSaučesnik u pljački Igor radojičić…. Odlaže rusenje kriminalcia!!!!!